pythainlp/thai-wiki-dataset-v4 huggingface dataset:
นพพล ละครพล

นพพล ละครพล (ชื่อเล่น: โจนัส; 19 กรกฎาคม พ.ศ. 2543 —) เป็นนักฟุตบอลชาวไทย ปัจจุบันเล่นในตำแหน่งผู้รักษาประตูให้กับนครศรี ยูไนเต็ด (ยืมตัวจากบุรีรัมย์ ยูไนเต็ด) และทีมชาติไทย
สโมสรอาชีพ.
บุรีรัมย์ ยูไนเต็ด.
ในวันที่ 20 พฤษภาคม พ.ศ. 2558 นพพล ในวัย 15 ปี ได้ลงเล่นให้กับทีมชุดใหญ่ในนัดกระชับมิตรที่บุรีรัมย์เปิดบ้านเอาชนะทีมชาติลาวไปได้ 7–0 โดยเขาลงมาเป็นตัวสำรองแทนที่ขวัญชัย สุขล้อม ในนาทีที่ 86
ลำปาง (ยืมตัว).
ในวันที่ 29 มกราคม พ.ศ. 2562 นพพลได้ย้ายไปร่วมทีมลำปางในไทยลีก 2 ด้วยสัญญายืมตัว ต่อมาในวันที่ 9 กุมภาพันธ์ พ.ศ. 2562 ไทยลีก 2 นัดเปิดฤดูกาล 2562 นพพลประเดิมสนามนัดแรกให้กับสโมสรอย่างเป็นทางการ และช่วยให้ลำปางบุกไปชนะขอนแก่น เอฟซี ที่สนามกีฬากลางจังหวัดขอนแก่น 2–0 ต่อมาเขาพาทีมเก็บคลีนชีตส์ในนัดที่พบกับราชนาวี, สมุทรสาคร, แอร์ฟอร์ซ และอุบล ยูไนเต็ด ทำให้ลำปางไม่เสียประตูใน 5 นัดแรกของฤดูกาล ต่อมาในวันที่ 15 มีนาคม พ.ศ. 2562 นพพลเสียประตูแรกในลีกในนัดที่ลำปางบุกไปชนะเกษตรศาสตร์ที่สนามทีโอที 3–2
นครปฐม ยูไนเต็ด (ยืมตัว).
ในเดือนกุมภาพันธ์ พ.ศ. 2563 นพพลถูกปล่อยยืมตัวให้กับนครปฐม ยูไนเต็ด สโมสรในไทยลีก 2 
นพพล ละครพล เฝ้าเสาให้กับ นครปฐม ยูไนเต็ด 33 นัด โดยมีส่วนในการพาทัพ “เสือป่าราชา” จบอันดับ 3 ของตารางไทยลีก 2 ในฤดูกาลนั้น และพาทีมเข้ารอบเพลย์ออฟและรอบชิงชนะเลิศเพื่อเลื่อนชั้นสู่ไทยลีก 1 แต่น่าเสียดายที่ไม่สามารถพาทีมเลื่อนชั้นขึ้นไปเล่นในศึกไทยลีก 1 ได้
กลับสู่บุรีรัมย์ ยูไนเต็ด.
วันที่ 27 ตุลาคม พ.ศ. 2564 นพพลได้ลงเล่นนัดแรกให้แก่ทีมชุดใหญ่ของบุรีรัมย์ในการแข่งขันช้าง เอฟเอคัพ 2564–65 รอบ 64 ทีมสุดท้าย เขาเก็บคลีนชีตส์ช่วยให้ทีมบุกไปเอาชนะสโมสรแพร่ ยูไนเต็ดจากไทยลีก 2 ด้วยผล 3–0 ทำให้ทีมผ่านเข้าสู่รอบ 32 ทีมสุดท้ายได้สำเร็จ และในวันที่ 4 พฤษภาคม พ.ศ. 2565 เขาได้ลงเล่นในลีกนัดแรกให้แก่สโมสร ซึ่งเขาได้ลงเล่นในนัดปิดฤดูกาลที่ทีมบุกไปแพ้สุพรรณบุรี 2–1 แต่ทีมยังได้ฉลองแชมป์ไทยลีก ฤดูกาล 2564–65
ในไทยลีก ฤดูกาล 2565–66 เขาได้รับโอกาสลงสนามมากขึ้นในช่วงที่ศิวรักษ์ เทศสูงเนินบาดเจ็บ โดยในนัดที่บุกเอาชนะลำพูน วอร์ริเออร์ 2–0 เขาสามารถเก็บคลีนชีตส์ได้ นับเป็นคลีนชีตส์แรกของสโมสรในฤดูกาลนี้
ทีมชาติไทย.
รุ่นอายุไม่เกิน 19 ปี.
ในเดือนมิถุนายน พ.ศ. 2561 นพพลมีชื่อติดทีมชาติรุ่นยู-19 ในการแข่งขันฟุตบอลอาเซียนชิงแชมป์เยาวชนอายุไม่เกิน 19 ปี ที่ประเทศอินโดนีเซีย ต่อมาในเดือนตุลาคม พ.ศ. 2561 นพพลมีชื่อติดทีมชาติอีกครั้งในการแข่งขันฟุตบอลเอเชียเยาวชนอายุไม่เกิน 19 ปี ซึ่งจัดขึ้นที่อินโดนีเซียเช่นกัน
รุ่นอายุไม่เกิน 23 ปี.
ในเดือนมกราคม พ.ศ. 2562 นพพลถูกอาเลชังดรี กามา เรียกตัวติดทีมชาติรุ่นยู-23 ในนัดกระชับมิตรที่ไทยจะพบกับเกาหลีใต้ U23 และเหมยโจว ฮากกา สโมสรจากไชน่าลีก
ในวันที่ 28 กันยายน พ.ศ. 2562 นพพลมีชื่อติด ทีมชาติไทยรุ่นอายุไม่เกิน 23 ปี ในรอบเบื้องต้น 28 คน สำหรับการแข่งขันฟุตบอลชายในซีเกมส์ 2019 ที่ประเทศฟิลิปปินส์
ในปี 2566 นพพล ละครพล กลับมามีชื่อติด ทีมชาติไทยรุ่นอายุไม่เกิน 23 ปี อีกครั้ง เพื่อสู้ศึกในรายการ เอเชียนเกมส์ 2023 ที่ประเทศจีน โดยนพพล ละครพล ลงสนามทุกนัดและพาทีมเข้ารอบ 16 ทีมสุดท้ายได้สำเร็จ ก่อนจะพลาดท่าแพ้อิหร่าน ไปด้วยสกอร์ 0-2
 "ณ วันที่ 1 มีนาคม 2566"
เจ้าชายคาร์โล ดยุกแห่งกัสโตร

เจ้าชายคาร์โล ดยุกแห่งกัสโตร  ประสูติเมื่อวันที่ 24 กุมภาพันธ์ 2506 ณ ประเทศฝรั่งเศส เป็นพระโอรสพระองค์สุดท้องใน เจ้าชายเฟอร์ดินานด์ ดยุกแห่งกัสโตร กับ เจ้าหญิงแชนทัล ดัชเชสแห่งกัสโตร ทรงมีพระภคินีร่วมพระอุทร 2 พระองค์คือ
เจ้าชายคาร์โล ดยุกแห่งกัสโตร ทรงเป็นพระประมุขแห่งราชวงศ์บูร์บง-ซิซิลีทั้งสอง เมื่อวันที่ 20 มีนาคม 2551 หลังการสิ้นพระชนม์ของ เจ้าชายเฟอร์ดินานด์ ดยุกแห่งกัสโตร พระบิดา
เสกสมรส.
เจ้าชายคาร์โล ดยุกแห่งกัสโตร ทรงเสกสมรสกับ คามิลลา โครเซียนี เมื่อวันที่ 31 ตุลาคม 2541 คามิลลา รับพระราชทานพระอิสริยยศ ดัชเชสแห่งกัสโตร เจ้าหญิงแห่งบูร์บง-ซิซิลีทั้งสอง พระชายา มีพระธิดา 2 พระองค์คือ
แม่น้ำโมนังกาฮีลา

แม่น้ำโมนังกาฮีลา  หรือชาวท้องถิ่นมักเรียกว่า มอน (Mon) เป็นแม่น้ำความยาว 130 ไมล์ (210 กม.) ไหลผ่านที่ราบสูงแอลลิเกนี ทางทิศเหนือและตอนกลางของรัฐเวสต์เวอร์จิเนีย และทางทิศตะวันตกเฉียงใต้ของรัฐเพนซิลเวเนีย โดยไหลจากทิศใต้มายังทิศเหนือ แม่น้ำโมนังกาฮีลาไหลมาบรรจบกับแม่น้ำแอลลิเกนี รวมกับเป็นแม่น้ำโอไฮโอที่เมืองพิตต์สเบิร์ก
โบฮีเมียนแรปโซดี (ภาพยนตร์)

โบฮีเมียนแรปโซดี  เป็นภาพยนตร์ชีวประวัติในปี ค.ศ. 2018 โดยเป็นเรื่องราวของเฟรดดี เมอร์คูรี นักร้องนำวงร็อกอังกฤษนามว่า ควีน โดยดำเนินเรื่องชีวิตของเขาตั้งแต่เริ่มเข้าวงในปี 1970 จนถึงการแสดงในคอนเสิร์ตไลฟ์เอดในปี 1985 ที่สนามเดิมของสนามกีฬาเวมบลีย์ในลอนดอน ภาพยนตร์เป็นการร่วมทุนของบริษัทอังกฤษและอเมริกัน สร้างโดยทเวนตีท์เซนจูรีฟอกซ์, นิวรีเจนซี, จีเคฟิมส์ และควีนฟิมส์ โดยฟอกซ์ทำหน้าที่จัดจำหน่าย ภาพยนตร์กำกับโดยไบรอัน ซิงเงอร์ เขียนบทโดยแอนโทนี แม็กคาร์เทน และสร้างโดยเกรอัม คิง และผู้จัดการวงควีน จิม บีช นำแสดงโดยรามี แมลิก รับบทเป็นเมอร์คิวรี ร่วมด้วยลูซี บอยน์ตัน, กวิลิม ลี, เบน ฮาร์ดี, โจ แมซเซลโล, ไอแดน กิลเลน, ทอม ฮอลแลนเดอร์, อัลเลน ลีช และไมก์ ไมเยอส์ในบทสมทบ สมาชิกของวงควีน ไบรอัน เมย์และโรเจอร์ เทย์เลอร์ ทำหน้าที่ให้คำปรึกษา
มีการประกาศจะสร้าง "โบฮีเมียนแรปโซดี" ตั้งแต่ปี 2010 โดยจะให้ซาชา บารอน โคเฮนรับบทเมอร์คิวรี หลังจากนั้นเขาออกจากโครงการนี้ในปี 2013 เนื่องด้วยความคิดที่ต่างกับเหล่าผู้สร้าง จนได้พับโครงการนี้อีกหลายปี ก่อนที่แมลิกจะเข้ามารับบทนี้ในเดือนพฤศจิกายน 2016 ไบรอัน ซิงเงอร์เริ่มกำกับในเดือนกันยายน 2017 ที่ลอนดอน แต่ถูกไล่ออกในเดือนธันวาคม 2017 เนื่องจากมีความขัดแย้งกับนักแสดงและทีมงาน เดกซ์เตอร์ เฟลตเชอร์ซึ่งเริ่มกำกับภาพยนตร์นี้ตั้งแต่ช่วงแรกในขั้นตอนพัฒนาจึงได้รับการว่าจ้างให้มากำกับภาพยนตร์ให้ลุล่วงไป แต่เครดิตผู้กำกับภาพยนตร์ยังคงเป็นของซิงเงอร์ ตามคู่มือสมาคมผู้กำกับแห่งอเมริกา ส่วนเฟลตเชอร์ได้รับเครดิตในฐานะผู้อำนวยการสร้างและภาพยนตร์ถ่ายทำเสร็จในเดือนมกราคม 2018
ภาพยนตร์ออกฉายในสหราชอาณาจักรเมื่อวันที่ 24 ตุลาคม 2018 และในสหรัฐเมื่อวันที่ 2 พฤศจิกายน 2018 ได้รับเสียงวิจารณ์ทั้งบวกและลบ ได้รับเสียวิจารณ์ในการนำเสนอชีวิตของเมอร์คิวรีและเพศสภาพของเขา รวมถึงสมาชิกคนอื่นของวงก็ได้รับคำวิจารณ์ แต่การแสดงของแมลิกและการดำเนินเพลงได้รับคำชม ภาพยนตร์ยังมีเนื้อหาคลาดเคลื่อนจากความจริงหลายจุด ภาพยนตร์ประสบความสำเร็จบนตารางบ็อกซ์ออฟฟิศ ทำรายได้รวมทั่วโลก 869 ล้านเหรียญสหรัฐ โดยมีค่าผลิตราว 50 ล้านเหรียญสหรัฐ ถือเป็นภาพยนตร์ที่ทำรายได้ทั่วโลกมากที่สุดเป็นอันดับ 6 และสร้างสถิติบนตารางบ็อกซ์ออฟฟิศในฐานะภาพยนตร์ชีวประว้ติและภาพยนตร์แนวชีวิตมากที่สุดตลอดกาล
"โบฮีเมียนแรปโซดี" ได้รับหลายรางวัล ทั้ง 4 รางวัลใหญ่ในเวทีรางวัลออสการ์ครั้งที่ 91 ในสาขานักแสดงนำชายยอดเยี่ยม (แมลิก), สาขาลำดับภาพยอดเยี่ยม, สาขาลำดับเสียงยอดเยี่ยม และสาขาบันทึกเสียงยอดเยี่ยม ยังได้รับการเสนอชื่อเข้าชิงสาขาภาพยนตร์ยอดเยี่ยม ภาพยนตร์ได้รับรางวัลลูกโลกทองคำ สาขาภาพยนตร์ยอดเยี่ยมประเภทชีวิต จากงานมอบรางวัลลูกโลกทองคำครั้งที่ 76 และได้รับการเสนอชื่อเข้าชิงรางวัลสมาคมผู้อำนวยการสร้างแห่งสหรัฐ สาขาภาพยนตร์ยอดเยี่ยม และรางวัลบาฟตา สาขาภาพยนตร์อังกฤษยอดเยี่ยม ส่วนแมลิกได้รับรางวัลลูกโลกทองคำ รางวัลสมาคมนักแสดงภาพยนตร์และโทรทัศน์ และบาฟตา ในสาขานักแสดงนำชายยอดเยี่ยม
แบรนดอน ฟลินน์

แบรนดอน พอล ฟลินน์ (เกิด 11 ตุลาคม ค.ศ. 1993) เป็นนักแสดงชาวอเมริกัน เขาเป็นที่รู้จักอย่างดีจากบทจัสติน โฟลีย์ในซีรีส์ทางโทรทัศน์เรื่อง 13 บันทึกลับหัวใจสลาย แบรนดอนได้เริ่มเป็นนักแสดงครั้งแรกจากการรับบทเป็น Mr. Smee ในละครเวทีเรื่อง Peter Pan เป็นครั้งแรกเมื่อตอนอายุ 10 ปี ซึ่งเขาได้เข้าสู่วงการในปีค.ศ. 2016 จากการที่เขาได้รับบทเป็น Mike the intern ในซีรีส์เรื่อง BrainDead และในปีค.ศ. 2017 เขาก็ได้มีโอกาสรับบทเป็น Luke ในละครออฟ-บรอดเวย์เรื่อง Kid Victory ซึ่งในปีเดียวกันนั้นเขาก็ได้รับบทเป็นจัสติน โฟลีย์ ในซีรีส์ทางโทรทัศน์เรื่อง 13 บันทึกลับหัวใจสลาย และในปีค.ศ. 2018 เขาก็ได้รับบทเป็น Ryan Peters ในซีรีส์ทางโทรทัศน์เรื่อง True Detective ในฤดูกาลที่ 3
ด้านชีวิตส่วนตัวแบรนดอนได้ออกมาเปิดเผยว่าเขาเป็นเกย์ผ่านทางอินสตาแกรมในปีค.ศ. 2017 เพื่อแสดงเจตนารมณ์และออกมาคัดค้านกับคนในเมืองซิดนีย์บางส่วนที่ได้ลงคะแนนเสียงไม่เห็นด้วยเกี่ยวกับกฎหมายการแต่งงานในเพศเดียวกันของประเทศออสเตรเลีย และในเดือนกันยายน ค.ศ. 2017 เขาก็ได้เริ่มมีความสัมพันธ์กับแซม สมิธ นักร้องชาวอังกฤษ ซึ่งทั้งคู่ก็ได้จบความสัมพันธ์ลงในเดือนมิถุนายน ค.ศ. 2018
เจ้าหญิงคามิลลา ดัชเชสแห่งกัสโตร

เจ้าหญิงคามิลลา ดัชเชสแห่งกัสโตร  (มีพระนามเดิมว่า:คามิลลา โครเซียนี) ประสูติเมื่อวันที่ 5 เมษายน 2514 ณ กรุงโรม ประเทศอิตาลี เป็นธิดาของ คามิโล โครเซียนี และ เอดี เวลเซล พระบิดาของพระองค์เป็นนักอุตสาหกรรม ส่วนพระมารดานั้น เป็นนักแสดงชื่อดัง พระองค์ทรงศึกษา ณ โรงเรียนเมานต์เซนต์ สคูล ก่อนจะไปศึกษาที่ มหาวิทยาลัยนิวยอร์ก 
เสกสมรส.
คามิลลา โครเซียนี เข้าพิธีเสกสมรสกับ เจ้าชายคาร์โล ดยุกแห่งกัสโตร เมื่อวันที่ 31 ตุลาคม 2541 คามิลลา รับพระราชทานพระอิสริยยศ ดัชเชสแห่งกัสโตร เจ้าหญิงแห่งบูร์บง-ซิซิลีทั้งสอง พระชายา มีพระธิดา 2 พระองค์คือ
ความขัดแย้งในครอบครัว.
ในปี 2554 คริสตินา โครเซียนี พระขขนิษฐาของพระองค์นั้น เกิดความขัดแย้ง และทะเลาะกันจนเกิดการแบ่งแยกมรดกของพระบิดาและพระมารดาของพระองค์ และในที่สุดเมื่อวันที่ 17 กันยายน 2560 ศาลแห่งนิวเจอซีย์ ตัดสินให้ เอดี เวลเซล พิจรณาให้สร้างกองทุนเพื่อคนยากไร้ โดยใช้เงินจำนวน 200 ล้านยูโร ซึ่งเป็นการตัดปัญหา ทำให้คริสตินา พระขนิษฐา ของพระองค์นั้น เกิดความไม่พอใจ แต่ทำอะไรไม่ได้
พระกรณียากิจ.
เจ้าหญิงคามิลลา ดัชเชสแห่งกัสโตร ทรงปฏิบัติพระกรณียากิจในด้านการกุศลเป็นหลัก ดังนี้
การต่อต้านการก่อการร้าย

การต่อต้านการก่อการร้าย  หมายถึง มาตรการการป้องกันไม่ให้มีเหตุ และติดตามกลุ่มก่อการร้ายต่าง ๆ รวมทั้งมาตรการในการตอบโต้ เมื่อมีการก่อการร้ายเกิดขึ้น ส่วนมากบทบาทของหน่วยรบพิเศษ จะอยู่ในรูปแบบของการปฏิบัติการแก้ไขปัญหาการจับตัวประกันโดยกลุ่มผู้ก่อการร้ายที่มีข้อเรียกร้องทางการเมืองระหว่างประเทศ และข้อเรียกร้องด้านชาติพันธุ์ ศาสนา
การลาดตระเวน

ในปฏิบัติการทางทหาร การลาดตระเวน  หมายถึงการสำรวจนอกพื้นที่ที่กำลังฝ่ายเดียวกันยึดครองเพื่อให้ได้สารสนเทศเกี่ยวกับภูมิประเทศและกิจกรรมอื่น ๆ ในพื้นที่ 
ตัวอย่างการลาดตระเวน ได้แก่ การลาดตระเวนด้วยกำลังพล เรือหรือเรือดำน้ำ อากาศยานลาดตระเวนทั้งที่มีพลขับและไม่มีพลขับ ดาวเทียม หรือโดยจัดตั้งจุดสังเกตการณ์ลับ การจารกรรมปกติไม่เป็นการลาดตระเวน เพราะการลาดตระเวนเป็นกำลังพิเศษของกองทัพที่ปฏิบัติการล่วงหน้ากำลังหลัก ส่วนสายลับเป็นผู้มิใช่พลรบที่ปฏิบัติการอยู่หลังแนวข้าศึก
ประเภทของการลาดตระเวน.
โดยทั่วไปนั่น การลาดตระเวนสามารถแบ่งออกเป็นประเภทใหญ่ ๆ ได้ 2 ประเภท คือ
การลาดตระเวนหาข่าว.
เป็นการรวบรวมข้อมูลข่าวสารจากการลาดตระเวน เพื่อประกอบการตัดสินใจของผู้บังคับบัญชาในการรบ โดยรวบรวมเกี่ยวกับ
โดยกำหนดกรอบการปฏิบัติการหาข่าวในรูปแบบของ
การลาดตระเวนรบ.
เป็นการลาดตระเวนเพื่อระวังป้องกันการปฏิบัติการของข้าศึก รวมถึงการป้องกันการรุกล้ำเข้ามาในภูมิประเทศสำคัญ การรบกวนการรบ การจับกุม การยึดอาวุธ หรือการทำลายที่ตั้งที่สำคัญของข้าศึก แบ่งได้ 6 ประเภทตามภารกิจ คือ
ระยะการส่งกำลัง.
สำหรับการส่งกำลังในการลาดตระเวน หากแบ่งตามที่หมายจะแบ่งออกได้เป็น 2 ประเภท คือ
การลาดตระเวนอื่น ๆ.
นอกจากการลาดตระเวนในทางหทารแล้ว ปัจจุบันการลาดตระเวนถูกใช้งานในภารกิจของพลเรือนหลากหลายภารกิจ อาทิ
การลาดตระเวนพิเศษ

การลาดตระเวนพิเศษ (อังกฤษ: "Special Reconnaissance") เป็นการลาดตระเวนและเฝ้าตรวจโดยหน่วยรบพิเศษโดยลำพังหรือ ผ่านทางกำลังกองโจร วัตถุประสงค์เพื่อการยืนยัน ปฏิเสธข่าวสาร สมมติฐานที่ได้มาก่อน ด้วยการตรวจการณ์ หรือวิธีการรวบรวมอื่นเพื่อให้ได้มาซึ่งข้อมูลเกี่ยวกับขีดความสามารถ เจตนารมณ์ และการปฏิบัติ ของข้าศึกหรือที่มีแนวโน้มจะเป็นข้าศึก การปฏิบัติการลาดตระเวนพิเศษอาจจะเกิดขึ้นเพื่อความต้องการการลาดตระเวนทางนิวเคลียร์ ชีวเคมี หรือเพื่อหาข้อมูลด้านอุตุนิยม อุทกศาสตร์ ภูมิประเทศ ในพื้นที่หนึ่ง
การปฏิบัติภารกิจโดยตรง

การปฏิบัติภารกิจโดยตรง  ภารกิจนี้เป็นการใช้กำลังในการเข้าทำลาย ยึดที่หมายที่ต้องการ เพื่อการปฏิบัติการอื่น เช่น การยึดสนามบิน การโจมตีที่เก็บเสบียงหรือที่บัญชาการของฝ่ายตรงข้าม ซึ่งเป็นภารกิจที่สิ้นเปลืองทรัพยากรมาก ตั้งแต่การสร้างหน่วยที่จะไปทำภารกิจนี้ ซึ่งจะทำเมื่อที่หมายดังกล่าวถ้าไม่ยึดหรือทำลายแล้ว ภารกิจจะไม่สำเร็จ
เจมมา คิดด์

เจมมา คิดด์  เกิดเมื่อวันที่ 20 กันยายน พ.ศ. 2517 ณ ประเทศอังกฤษ เป็นธิดาของโจดี คิดด์ และ เวนดี แมแดนไลน์ โฮล์ก คิดด์ บิดาของเธอเป็นนักธุรกิจและอดีตแชมป์นักขี่ม้าของประเทศอังกฤษ บิดาของเธอยังเป็นหลานของ แม็ก แอคเคิน บารอนที่ 1 แห่งเบรเวอร์บรู๊ค 
เจมมาทำงานเป็นช่างแต่งหน้าที่ดาราในฮอลลีวูดหลายคนรู้จัก ซึ่งต่อมาเธอได้เริ่มธุรกิจเครื่องสำอาง ณ กรุงลอนดอน ซึ่งเธอเองก็เปิดโรงเรียนช่างแต่งหน้าเป็นของตัวเอง
สมรส.
เธอสมรสกับ อาร์เธอร์ เวลสลีย์ เอิร์ลแห่งมอนิงตัน พระโอรสในเจ้าหญิงอันโทเนีย ดัชเชสแห่งเวลลิงตัน และ ชาลส์ เวลสลีย์ ดยุกที่ 9 แห่งเวลลิงตัน หลังจากสมรสนั้น เธอได้รับชื่อใหม่เป็น เจมมา เวลสลีย์ เคาน์เตสแห่งมอนิงตัน ทั้ง 2 มีบุตรดังนี้
ต่อมาในเดือนสิงหาคม ปี 2563 ทั้ง 2 ประกาศแยกทางกัน
การสงครามนอกแบบ

การสงครามนอกแบบ  การปฏิบัติการทางทหารและกึ่งทหารในดินแดนยึดครองอยู่ หรือพื้นที่ที่ ข้าศึกมีอิทธิพลอยู่ มุ่งกระทำต่อเป้าหมายทางการเมือง การทหาร เศรษฐกิจ สังคมจิตวิทยา โดยใช้กำลัง หน่วยรบพิเศษล้วน ๆ หรือปฏิบัติการร่วมกับประชาชนในท้องถิ่นอย่างลับ ๆ สงครามนอกแบบเป็นส่วนหนึ่งของสงครามพิเศษ เป็นสงครามที่มีบทบาทและมีความสำคัญ มากในปัจจุบัน เป็นสงครามที่มีพิษสง มีความทารุณโหดร้าย และสร้างความเสียหายอย่างมากมายหลาย ประการให้กับคู่สงคราม เช่น ความเสียหายทางการเมือง, ความเสียหายทางเศรษฐกิจ การทหาร สังคม จิตวิทยา
วอลเลย์บอลชายเวิลด์คัพ 2019

วอลเลย์บอลชายเวิลด์คัพ 2019  จะเป็นการแข่งขันครั้งที่ 14 ของวอลเลย์บอลชายเวิลด์คัพ ภายใต้การควบคุมของสหพันธ์วอลเลย์บอลระหว่างประเทศ ซึ่งมีกำหนดจัดขึ้นที่ประเทศญี่ปุ่น ระหว่างวันที่ 1–15 ตุลาคม ค.ศ. 2019 โดยประเทศญี่ปุ่นเป็นเจ้าภาพจัดการแข่งขันครั้งนี้ติดต่อกันทั้งหมด 12 ครั้งนับตั้งแต่ปี ค.ศ. 1977
การคัดเลือก.
12 ทีมที่ผ่านการคัดเลือกเข้ามาเล่นในรายการนี้ มาจาก:
อันดับการแข่งขัน.
<templatestyles src="Col-begin/styles.css"/>
รางวัล.
<templatestyles src="Col-begin/styles.css"/>
วอลเลย์บอลหญิงเวิลด์คัพ 2019

วอลเลย์บอลหญิงเวิลด์คัพ 2019  จะเป็นการแข่งขันครั้งที่ 13 ของวอลเลย์บอลหญิงเวิลด์คัพ ภายใต้การควบคุมของสหพันธ์วอลเลย์บอลระหว่างประเทศ ซึ่งมีกำหนดจัดขึ้นที่ประเทศญี่ปุ่น ระหว่างวันที่ 14–29 กันยายน ค.ศ. 2019 โดยประเทศญี่ปุ่นเป็นเจ้าภาพจัดการแข่งขันครั้งนี้ติดต่อกันทั้งหมด 12 ครั้งนับตั้งแต่ปี ค.ศ. 1977
การคัดเลือก.
12 ทีมที่ผ่านการคัดเลือกเข้ามาเล่นในรายการนี้ มาจาก:
การแบ่งกลุ่ม.
ระบบการแข่งขันในปี ค.ศ. 2019 จะแข่งขันในรูปแบบพบกันหมด ซึ่งแต่ละทีมทำการแข่งขันจำนวน 11 นัด ผลการแข่งขันถูกรวมตลอดทั้งทัวร์นาเมนต์แล้วตัดสินตามคะแนนที่ได้
 ทั้ง 12 ทีมจะแบ่งออกเป็น 2 กลุ่ม กลุ่มละ 6 ทีม
* รอบแรก (จำนวน 30 นัด แข่งขัน 5 วัน): แข่งขันกันภายในกลุ่ม
* รอบสอง และ รอบสาม (จำนวน 36 นัด แข่งขัน 6 วัน): แข่งขันกันทีมต่างกลุ่ม
 การแบ่งกลุ่มจะใช้อันดับโลกเอฟไอวีบีของแต่ละทีมมาเรียงกัน โดยเจ้าภาพจะเป็นทีมวางของกลุ่มเอโดยอัตโนมัติ ตัวเลขในวงเล็บหมายถึงอันดับโลกทีมชุดใหญ่ ณ 21 ตุลาคม 2018 ยกเว้นประเทศญี่ปุ่นเจ้าภาพอันดับที่ 6
<templatestyles src="Col-begin/styles.css"/>
อันดับการแข่งขัน.
<templatestyles src="Col-begin/styles.css"/>
รางวัล.
<templatestyles src="Col-begin/styles.css"/>
แอนเนตต์ เบนิง

แอนเนตต์ แครอล เบนิง (เกิด 29 พฤษภาคม ค.ศ. 1958) เป็นนักแสดงชาวอเมริกัน มีผลงานทั้งทางภาพยนตร์, ละครโทรทัศน์, ละครเวที และ ละครบรอดเวย์ โดยเธอเริ่มอาชีพนักแสดงจากละครเวทีในโคโลราโดเชกสเปียร์เฟสติวัล ซึ่งเป็นกิจการโรงละครของมหาวิทยาลัยโคโลราโด โบลเดอร์ ในปี ค.ศ. 1980 จากนั้นเธอเริ่มมีชื่อเสียงในแวดวงละครเวทีจากการแสดงบท "เลดี แม็คเบ็ธ" ในเรื่อง "แม็คเบ็ธ" ของ วิลเลียม เชกสเปียร์ ในปี ค.ศ. 1984 ก่อนที่ต่อมาเธอจะได้รับการเสนอชื่อให้เข้าชิงรางวัลโทนี ในสาขานักแสดงนำหญิงยอดเยี่ยมเมื่อปี ค.ศ. 1987 จากการแสดงนำในเรื่อง "Coastal Disturbances" ซึ่งเป็นการแสดงละครบรอดเวย์เรื่องแรกของเธอ และได้เข้าชิงรางวัลโทนีเป็นสมัยที่ 2 จากการแสดงละครเวทีที่สร้างจากบทประพันธ์ของ อาเทอร์ มิลเลอร์ เรื่อง "All My Sons" ในปี ค.ศ. 2019 นอกจากนี้เธอยังประสบความสำเร็จในการแสดงภาพยนตร์และได้รับการเสนอชื่อให้เข้าชิงรางวัลออสการ์ถึง 4 ครั้ง โดยเธอเข้าชิงในสาขานักแสดงสมทบหญิงยอดเยี่ยม จากภาพยนตร์เรื่อง "เดอะ กริฟเตอร์ส ขบวนตุ๋นไม่นับญาติ" (ค.ศ. 1990) และเข้าชิงในสาขานักแสดงนำหญิงยอดเยี่ยม จากเรื่อง "อเมริกัน บิวตี้" (ค.ศ. 1999), "บีอิ้ง จูเลีย ฝันนี้เพื่อตุ๊กตาทอง" (ค.ศ. 2004) และ "เดอะคิดส์อาร์ออลไรท์" (ค.ศ. 2010) ในปี 2006 เธอมีชื่ออยู่ในฮอลลีวูดวอล์กออฟเฟม
เบนิงได้รับรางวัลบาฟตา สาขานักแสดงนำหญิงยอดเยี่ยม และรางวัลสมาคมนักแสดงภาพยนตร์และโทรทัศน์ สาขานักแสดงนำหหญิงยอดเยี่ยม จากการแสดงเรื่อง "American Beauty" เธอได้รับ 2 รางวัลลูกโลกทองคำจากเรื่อง "Being Julia" และ "The Kids Are All Right" นอกจากนั้นยังได้รับการเสนอชื่อเข้าชิงรางวัลไพรม์ไทม์เอมมี สาขานักแสดงนำหญิงยอดเยี่ยมจากมินิซีรีส์หรือภาพยนตร์ จากเรื่อง "Mrs. Harris"
เมสัน กรีนวุด

เมสัน วิลล์ จอห์น กรีนวุด (เกิด 1 ตุลาคม ค.ศ. 2001) เป็นนักฟุตบอลชาวอังกฤษ ปัจจุบันลงเล่นในตำแหน่งกองหน้าให้กับมาร์แซย์ สโมสรในลีกเอิง
สโมสรอาชีพ.
แมนเชสเตอร์ยูไนเต็ด.
กรีนวุดเริ่มเล่นฟุตบอลในตำแหน่งกองกลาง ก่อนที่จะเปลี่ยนไปเล่นตำแหน่งกองหลัง เขาเข้าร่วมทีมชุดยู-18 ในฤดูกาล 2017–18 และกลายเป็นผู้ทำประตูสูงสุดในยู-18 พรีเมียร์ลีกนอร์ท โดยเขาทำได้ 17 ประตูจากการลงเล่น 21 นัด
ฤดูกาล 2018–19.
ในเดือนกรกฎาคม ค.ศ. 2018 กรีนวุดเดินทางไปพร้อมกับทีมชุดใหญ่ในช่วงก่อนฤดูกาลที่สหรัฐ ต่อมาวันที่ 2 ตุลาคม เขาเซ็นสัญญาอาชีพฉบับแรกกับทางสโมสร
กรีนวุดลงเล่นเกมอย่างเป็นทางการนัดแรกเมื่อวันที่ 6 มีนาคม ค.ศ. 2019 ในยูฟ่าแชมเปียนส์ลีก นัดที่แมนเชสเตอร์ยูไนเต็ดบุกไปเอาชนะปารีแซ็ง-แฌร์แม็ง 3–1 ด้วยอายุ 17 ปี 156 วัน ทำให้เขากลายเป็นผู้เล่นอายุน้อยที่สุดอันดับที่สองของแมนเชสเตอร์ยูไนเต็ดที่ลงเล่นในเกมยุโรป เป็นรองเพียงนอร์มัน ไวต์ไซด์ ที่มีอายุน้อยกว่าเขา 25 วัน
ทีมชาติ.
กรีนวุดลงเล่น 12 นัด โดยเขาทำได้ 17 ประตูให้กับทีมชาติอังกฤษ ยู-17 ในฤดูกาล 2017–18 และยังเป็นส่วนหนึ่งของทีมชาติที่ไปแข่งขันอัลการ์เวทัวร์นาเมนต์ที่โปรตุเกส
ชีวิตส่วนตัว.
กรีนวุดเกิดที่แบรดฟอร์ด เวสต์ยอร์กเชอร์ แล้วเติบโตที่พื้นที่เมืองของวิบซีย์ เขามีเชื้อสายจาเมกา
เหตุการณ์อื้อฉาว.
เมื่อวันที่ 30 มกราคม ค.ศ. 2022 กรีนวุดถูกกล่าวหาผ่านสื่อสังคมออนไลน์ว่าทำร้ายแฟนสาวของตน โดยเธอได้โพสต์รูปภาพและวิดีโอเกี่ยวกับเหตุการณ์ดังกล่าว ต่อมาเขาถูกตำรวจเกรเทอร์แมนเชสเตอร์จับกุมในข้อกล่าวหาการข่มขืนและทำร้ายร่างกายผู้อื่น และในวันที่ 1 กุมภาพันธ์ กรีนวุดถูกจับกุมด้วยข้อกล่าวหาเพิ่มเติม คือ การล่วงละเมิดทางเพศและการขู่ฆ่าผู้อื่น เหตุการณ์นี้ทำให้บริษัทไนกี้ออกแถลงการณ์หยุดการสปอนเซอร์เขาเป็นการชั่วคราว และอีเอสปอร์ตระบุว่า จะนำตัวละครของกรีนวุดออกจากเกมฟีฟ่าทั้งหมด นอกจากนี้ ทางสโมสรแมนเชสเตอร์ยูไนเต็ดยังได้ถอดสินค้าต่าง ๆ ที่เกี่ยวข้องกับกรีนวุดออกจากช่องทางออนไลน์ทั้งหมดด้วย
 "ณ วันที่ 22 มกราคม ค.ศ. 2022"
 "ณ วันที่ 5 กันยายน ค.ศ. 2020"
เกียรติประวัติ.
แมนเชสเตอร์ยูไนเต็ด
บุคคล
กรีนบุ๊ค

กรีนบุ๊ค  เป็นภาพยนตร์ชีวประวัติสัญชาติอเมริกัน แนวตลก-ชีวิต ในปี ค.ศ. 2018 กำกับโดยปีเตอร์ ฟาร์เรลลี มีฉากหลังในปี ค.ศ. 1962 ภาพยนตร์ได้รับแรงบันดาลใจจากเรื่องจริงในการออกทัวร์ในดีปเซาท์ของนักเปียโนแนวแจ๊สและคลาสสิก ชาวจาเมกา#เปลี่ยนทาง อเมริกัน ที่ชื่อ ดอน เชอร์ลีย์ (มาเฮอร์ชาลา อาลี) และคนเฝ้าร้านชาวอิตาลี-อเมริกัน โทนี วัลเลลองกา (วิกโก มอร์เทนเซน) ที่มารับหน้าที่เป็นคนขับรถและบอดีการ์ดของเชอร์ลีย์
ภาพยนตร์เขียนบทโดยฟาร์เรลลี, ไบรอัน เฮส์ เคอร์รี และบุตรชายของวัลเลลองกา นิก วัลเลลองกา โดยเขียนจากบทสัมภาษณ์ของพ่อเขาและเชอร์ลีย์ รวมถึงจดหมายที่พ่อเขาเขียนถึงแม่ ภาพยนตร์ตั้งชื่อตามหนังสือ "The Negro Motorist Green Book" เป็นคู่มือในช่วงกลางศตวรรษที่ 20 สำหรับเป็นคู่มือการเดินทางชาวแอฟริกัน-อเมริกัน เขียนขึ้นโดย วิกเตอร์ ฮิวโก กรีน ที่ให้ข้อมูลในการค้นหาโมเตลและร้านอาหารที่ต้อนรับพวกเขาในช่วงการแบ่งแยกสีผิว 
"กรีนบุ๊ค" ออกฉายรอบปฐมทัศน์ที่เทศกาลภาพยนตร์นานาชาติโทรอนโตเมื่อวันที่ 11 กันยายน ค.ศ. 2018 โดยได้รับรางวัลพีเพิลชอยส์ไปด้วย ออกฉายในโรงภาพยนตร์ในสหรัฐเมื่อวันที่ 16 พฤศจิกายน 2018 จัดจำหน่ายโดยยูนิเวอร์แซลพิกเจอส์ ทำรายได้รวมมากกว่า 191 ล้านเหรียญสหรัฐทั่วโลก ภาพยนตร์ได้รับเสียงวิจารณ์ด้านบวก ชื่นชมการแสดงของมอร์เทนเซนและอาลี แม้จะถูกวิจารณ์ด้านความถูกต้องทางประวัติศาสตร์
ภาพยนตร์ได้รับรางวัลสมาคมนักวิจารณ์แห่งอเมริกาในสาขาภาพยนตร์ยอดเยี่ยมปี 2018 และยังได้รับเลือกให้เป็นหนึ่งใน 10 ภาพยนตร์แห่งปีโดยสถาบันภาพยนตร์อเมริกัน ภาพยนตร์ยังได้รับรางวัลออสการ์ สาขาภาพยนตร์ยอดเยี่ยม รวมถึงสาขาบทภาพยนตร์ดั้งเดิมยอดเยี่ยมและสาขานักแสดงสมทบชายยอดเยี่ยม (อาลี) และยังได้รับการเสนอชื่อเข้าชิงสาขานักแสดงนำชายยอดเยี่ยม (มอร์เทนเซน) และสาขาตัดต่อภาพยนตร์ยอดเยี่ยม
นางงามจักรวาล 2019

นางงามจักรวาล 2019  เป็นการจัดประกวดนางงามจักรวาล ครั้งที่ 68 กำหนดจัดในวันที่ 8 ธันวาคม ค.ศ. 2019 ณ Tyler Perry Studios แอตแลนตา รัฐจอร์เจีย สหรัฐ
ผู้เข้าประกวด.
90 ผู้เข้าประกวดที่ได้รับการยืนยัน
มาตรการผ่อนคลายเชิงปริมาณ

มาตรการผ่อนคลายเชิงปริมาณ  หรือเรียกสั้นๆ ว่า “QE” เป็นหนึ่งในวิธีการของนโยบายการเงินแบบพิเศษที่มีเป้าหมายไม่ต่างกับนโยบายการเงินแบบปกติ คือ เพื่อรักษาเสถียรภาพโดยรวมของเศรษฐกิจ ทั้งในแง่เสถียรภาพด้านการเงินและการกระตุ้นด้านอุปสงค์เพื่อให้เกิดการจ้างงานและให้เศรษฐกิจกลับมาขยายตัวได้
มาตรการ QE นั้น เป็นมาตรการทางการเงินที่ไม่ได้ใช้ในช่วงเวลาปกติ (Unconventional Monetary Policy) กล่าวคือ เมื่อเกิดวิกฤตเศรษฐกิจ ธนาคารกลางจะใช้นโยบายทางการเงินต่าง ๆ เพื่อมากระตุ้นเศรษฐกิจ มาตรการทางการเงินที่ถูกใช้มากที่สุดคือคือการลดอัตราดอกเบี้ยนโยบายให้อยู่ในระดับที่ต่ำ เพื่อลดต้นทุนการกู้ยืมของภาคธุรกิจให้อยู่ในระดับที่ต่ำลง โดยมาตรการ QE เป็นมาตรการที่ใช้เพื่อเพิ่มสภาพคล่องเข้าสู่ระบบเศรษฐกิจ เพื่อกระตุ้นให้เกิดการใช้จ่ายภาคเอกชน นอกจากนั้นยังใช้เพื่อลดอัตราผลตอบแทนพันธบัตร (Yield) ให้อยู่ในระดับต่ำลงมา โดยที่ธนาคารกลางจะเข้าไปซื้อตราสารหนี้ทั้งของภาครัฐและเอกชน ทั้งนี้เพื่อก่อให้เกิดการลดต้นทุนในการกู้ยืมของภาคธุรกิจลง ซึ่งเป็นการช่วยให้การผลิต และการจ้างงานสามารถดำเนินต่อไปได้ แต่อย่างไรก็ตาม มาตรการนี้ก็ก่อให้เกิดผลกระทบในด้านต่างๆด้วยเช่นกัน อาทิ เกิดแรงกดดันทางด้านเงินเฟ้อ เนื่องจากมีการอัดฉีดปริมาณเงินเข้าสู่ระบบ และยังส่งผลกระทบต่อค่าเงินที่อ่อนค่าลงด้วยเช่นกัน
อย่างไรก็ดีการดำเนินนโยบายการเงินแบบพิเศษนี้ ไม่สามารถทำได้เป็นระยะเวลานาน เพราะมีต้นทุนสูง โดยเฉพาะในด้านการสร้างความบิดเบือนในระบบเศรษฐกิจและการเงินจนอาจกระทบต่อเสถียรภาพโดยรวมของเศรษฐกิจได้ อีกทั้งผลกระทบจากการดำเนินนโยบายเหล่านี้ไม่เพียงจำกัดในประเทศผู้ใช้เท่านั้น แต่ยังส่งผ่านไปยังประเทศอื่นๆ อีกด้วยในระยะข้างหน้า การดำเนินนโยบายการเงินจึงจำเป็นต้องกลับเข้าสู่ปกติ ซึ่งการถอนมาตรการเหล่านี้ก็จะส่งผลกระทบต่อเศรษฐกิจการเงินทั้งในประเทศและต่างประเทศด้วยเช่นกัน
คาบสมุทรโนโตะ

คาบสมุทรโนโตะ (能登半島, "Noto-hantō") เป็นคาบสมุทรในจังหวัดอิชิกาวะ ประเทศญี่ปุ่น ยื่นออกไปในทะเลญี่ปุ่นทางทิศเหนือ อุตสาหกรรมหลักในพื้นที่ได้แก่ การเกษตร ประมง และการท่องเที่ยว คาบสมุทรโนโตะยังเป็นคาบสมุทรที่ใหญ่ที่สุดเมื่อเทียบกับคาบสมุทรอื่นตามแนวชายฝั่งทะเลญี่ปุ่น คาบสมุทรโนโตะเคยเป็นศูนย์กลางของแผ่นดินไหวในคาบสมุทรโนโตะ ค.ศ. 2007 ค.ศ. 2023 และ ค.ศ. 2024 ซึ่งสร้างความเสียหายอย่างรุนแรงต่อภูมิภาคนี้ 
ชื่อ.
ตามคำกล่าวของอเล็กซานเดอร์ โววิน คำว่าโนโตะมาจากภาษาไอนุ ชื่อนี้ถูกเขียนด้วยอาเตจิสองตัวได้แก่ (; โรมาจิ: "nō") และ (; โรมาจิ: "tō") 
ภูมิภาค.
พื้นที่ของคาบสมุทรโนโตะแบ่งออกเป็น 3 ภูมิภาคได้แก่
ดุษฎี ชูสังกิจ

พลตำรวจโท ดุษฎี ชูสังกิจ (1 มกราคม พ.ศ. 2506 –) อดีตผู้ทรงคุณวุฒิพิเศษสำนักงานตำรวจแห่งชาติ อดีตรองผู้บัญชาการตํารวจภูธรภาค 9 อดีตผู้บังคับการตำรวจภูธรจังหวัดนราธิวาส อดีตผู้บังคับการสืบสวนสอบสวน ศูนย์ปฏิบัติการตำรวจจังหวัดชายแดนใต้ (ผบก.สส.ศชต.)
ประวัติ.
เดือนพฤษภาคม พ.ศ. 2560 ดุษฎีได้มีส่วนร่วมในการจับกุมผู้ต้องหาค้ายาเสพติด ตลอดจนร่วมแถลงการจับกุมเครือข่ายค้ายาเสพติดรายสำคัญ ส่วนในเดือนกันยายนของปีเดียวกัน เขาได้ทำการสนธิกำลังเพื่อจับกุมผู้ต้องหาลักลอบยาเสพติดจากจังหวัดเชียงใหม่ ไปให้ลูกค้าที่อำเภอหาดใหญ่ จังหวัดสงขลา
และในเดือนเมษายน พ.ศ. 2561 เขาได้ร่วมแถลงข่าวการจับกุมการลักลอบลำเลียงยาเสพติดลอตใหญ่ เช่นเดียวกับเดือนมิถุนายน ที่มีการยึดยาบ้า 9 แสนเม็ด และยาไอซ์ 300 กิโลกรัม
เดือนกันยายน พ.ศ. 2561 ดุษฎีได้รับการแต่งตั้งโยกย้ายจากผู้บังคับการสกัดกั้นการลำเลียงยาเสพติด ปราบปรามยาเสพติด มาเป็นผู้บังคับการตำรวจภูธรจังหวัดนราธิวาส และเดือนสิงหาคม ปีดังกล่าว เขาได้แถลงการจับกุมยาเสพติด ที่ส่งมาทางพัสดุไปรษณีย์ระหว่างประเทศ รวมมูลค่าราว 23 ล้านบาท
วันที่ 10 ธันวาคม ทางสำนักข่าวประเทศมาเลเซียได้อ้างอิงคำแถลงของดุษฎี ถึงผู้ต้องหาตามหมายจับ 129 ราย ที่หลบหนีจากจังหวัดนราธิวาสไปยังประเทศมาเลเซีย โดยมีผู้ต้องหา 17 ราย ที่มีหมายจับคดีร้ายแรง
วันที่ 25 ธันวาคม ดุษฎีได้เข้าตรวจสอบเหตุคนร้ายลอบวางระเบิดเจ้าหน้าที่ตำรวจเสียชีวิต 1 นาย ได้รับบาดเจ็บ 5 นาย ที่อำเภอบาเจาะ เดือนเดียวกันนี้ ยังเกิดเหตุรุนแรงในพื้นที่ 4 อำเภอของจังหวัดนราธิวาส ซึ่งเขาได้สั่งการผู้กำกับการสถานีตำรวจภูธรและสารวัตรสถานีตำรวจภูธรทั้ง 13 อำเภอ ให้เข้มงวดในการปฏบัติหน้าที่เฝ้าเวรยาม โดยเฉพาะการตรวจสอบยานพาหนะและบุคคลต้องสงสัย
เดือนกุมภาพันธ์ พ.ศ. 2562 เขาเป็นผู้เข้าตรวจที่เกิดเหตุด้วยตนเอง หลังเกิดเหตุอุ้มสังหารตำรวจ 2 นาย ที่อำเภอเจาะไอร้อง
สิ่งสืบทอด.
ดุษฎี ชูสังกิจ เป็นผู้มอบนโยบายการปฏิบัติหน้าที่แก่ข้าราชการตำรวจจังหวัดนราธิวาส โดยเฉพาะคดียาเสพติด ซึ่งเป็นบ่อเกิดของอาชญากรรม
เซกา เมกาไดรฟ์

เซกา เมกาไดรฟ์ (; โรมาจิ: "Mega Doraibu") หรือ เซกา เจเนซิส  เป็นเครื่องเล่นวิดีโอเกมยุคที่สี่ 16 บิตที่พัฒนาและจัดจำหน่ายโดยเซกา เมกาไดรฟ์เป็นคอนโซลเครื่องที่สามของเซกาและเป็นรุ่นต่อจากเครื่องมาสเตอร์ซิสเต็ม เซกาเปิดตัวคอนโซลเมกาไดรฟ์ในญี่ปุ่นในปี 1988 ตามด้วยที่อเมริกาเหนือภายใต้ชื่อเจเนซิสในปี 1989 ในปี 1990 คอนโซลได้รับการจัดจำหน่ายในฐานะเมกาไดรฟ์โดย Virgin Mastertronic ในยุโรป Ozisoft ในออสตราเลเซีย และ Tec Toy ในบราซิล ในเกาหลีใต้เครื่องเกมถูกจัดจำหน่ายโดยซัมซุงในชื่อ Super Gam*Boy และต่อมาคือ Super Aladdin Boy
ตัวเครื่องถูกออกแบบโดยทีมวิจัยและพัฒนาภายใต้การดูแลของ Hideki Sato และ Masami Ishikawa ฮาร์ดแวร์ถูกดัดแปลงมาจากบอร์ดอาเขต System 16 มีศูนย์กลางที่ตัวประมวลผลโมโตโรลา 68000 ซึ่งเป็นซีพียู Zilog Z80 เป็นตัวควบคุมเสียง และระบบวิดีโอที่สนับสนุนฮาร์ดแวร์สไปรต์, ไทล์ และการเลื่อน เครื่องเกมสามารถเล่นเกมได้มากกว่า 900 เกมซึ่งสร้างโดยเซกาและผู้จัดจำหน่ายที่สามที่หลากหลายและเล่นผ่านตลับเกม เมกาไดรฟ์ได้รับประโยชน์จากอุปกรณ์เสริมหลายอย่างรวมถึง Power Base Converter เพื่อเล่นเกมมาสเตอร์ซิสเต็ม รวมถึงคอนโซลที่ได้รับสิทธิ์จากผู้จัดจำหน่ายบุคคลที่หนึ่งและที่สาม เซกาได้สร้างบริการเครือข่ายสองแห่งเพื่อรองรับเมกาไดรฟ์คือเซกาเมกาเน็ตและเซกาชาเนล
ในญี่ปุ่น แม้เครื่องเมกาไดรฟ์จะไม่ค่อยดีนักเมื่อเทียบกับคู่แข่งหลักสองรายคือเครื่องซูเปอร์แฟมิคอมของนินเท็นโดและเครื่องพีซีเอนจินของเอ็นอีซี แต่ประสบความสำเร็จอย่างมากในอเมริกาเหนือ บราซิลและยุโรป การมีส่วนร่วมในความสำเร็จคือที่รวบรวมเกมตู้ที่พอร์ตลง, ความนิยมของซีรีส์ "โซนิคเดอะเฮดจ์ฮ็อก" ของเซกา, แฟรนไชส์กีฬายอดนิยมหลายรายการและการตลาดสำหรับวัยรุ่นที่ก้าวร้าวซึ่งวางเครื่องเกมให้เป็นคอนโซลที่ยอดนิยมสำหรับวัยรุ่น การเปิดตัวซูเปอร์แฟมิคอมสองปีหลังจากที่เจเนซิสเปิดตัวส่งผลให้เกิดการต่อสู้อย่างดุเดือดเพื่อแย่งส่วนแบ่งการตลาดในสหรัฐและยุโรปซึ่งมักถูกเรียกโดยนักข่าวและนักประวัติศาสตร์ว่าเป็น "สงครามคอนโซล" เนื่องจากการต่อสู้ครั้งนี้ได้ดึงดูดความสนใจของอุตสาหกรรมวิดีโอเกมในหมู่ประชาชนทั่วไป เมกาไดรฟ์และเกมที่มีชื่อเสียงที่สุดหลายเกมดึงดูดความสนใจทางกฎหมายเป็นอย่างมากในเรื่องที่เกี่ยวกับวิศวกรรมผันกลับและความรุนแรงในวิดีโอเกม การโต้เถียงที่เกี่ยวกับเกมที่มีความรุนแรงเช่น "Night Trap" และ "Mortal Kombat" ทำให้เซกาก่อตั้ง Videogame Rating Council ซึ่งเป็นผู้บุกเบิกคณะกรรมการจัดเรตสื่อซอฟต์แวร์บันเทิง และเครื่องเกมที่ต่อจากเครื่องเซกา เมกาไดรฟ์คือ เซกา แซตเทิร์น ในปี 1994
มัสยิดอิดกะฮ์

"สำหรับมัสยิดในประเทศอัฟกานิสถาน ดูที่มัสยิดอิดกะฮ์ (ประเทศอัฟกานิสถาน)"
มัสยิดอิดกะฮ์ ("Hëytgah Meschiti", #เปลี่ยนทาง) (จากเปอร์เซีย: عیدگاه Eidgāh, หมายถึง "สถานที่แห่งเทศกาล") เป็นมัสยิดที่ตั้งอยู่ในคาสการ์, เขตปกครองตนเองซินเจียงอุยกูร์, ประเทศจีน โดยสามารถจุได้ถึง 10,000 คน และทุกวันศุกร์ จะมีคนมาละหมาดถึง 20,000 คน
ประวัติ.
มัสยิดนี้สร้างโดยซักซิส มิรซาในปีค.ศ.1442 (ถึงแม้ว่าจะมีตัวตึกเก่าในที่ย้อนกลับไปถึงปีค.ศ.996) โดยมีขนาดพื้นที่ใหญ่ประมาณ 16,800 ตารางเมตร
ในวันที่ 9 สิงหาคม ค.ศ.1933 มีชาวมุสลิมเชื้อสายจีนชื่อม่า ซันจัง ถูกฆ่าและมีการตัดหัวติมูร เบก ผู้นำชาวอุยกูร์ แล้วนำหัวไปเสียบกับปลายแหลมที่มัสยิดอิดกะฮ์ และในเดือนมีนาคม ค.ศ.1934 อับดุลลอฮ์ บุครอ ผู้นำชาวอุยกูร์ ถูกประหารแล้วนำหัวไปเสียบกับปลายแหลมที่มัสยิดอิดกะฮ์อีกเช่นกัน
ส่วนเดือนเมษายนของปีเดียวกัน 1934 ม่า ซ่องยิงได้กล่าวปราศัยที่ มัสยิดอิดกะฮ์ โดยกล่าวให้ชาวอุยกูร์จงรักภักดีต่อรัฐบาลแห่งสาธารณรัฐจีนที่นานกิง.
ในวันที่ 30 กรกฎาคม ค.ศ.2014 จูเมะ ตาฮีร อิหม่ามประจำมัสยิดถูกแทงจนตายหลังเวลาละหมาดตอนเช้า
กรมสรรพาวุธทหารเรือ

กรมสรรพาวุธทหารเรือ (อักษรย่อ: สพ.ทร.) เป็นหน่วยงานของกองทัพเรือไทย ซึ่งมีบทบาทในการดำเนินการเกี่ยวกับการซ่อม, สร้าง และส่งกำลังพัสดุสายสรรพาวุธ รวมถึงการถอดทำลายวัตถุระเบิด โดยมีเจ้ากรมสรรพาวุธทหารเรือคนปัจจุบันคือ พลเรือโท วรพาท รัชตะสังข์รองเจ้ากรมสรรพาวุธทหารเรือ คนปัจจุบัน คือ พลเรือตรี วิชาญ วันทนียกุล และพลเรือตรี สุชาต นุชนารถ
นอกจากนี้ กรมสรรพาวุธทหารเรือ ยังเป็นหนึ่งในกำลังพลที่เข้าร่วมการปฏิบัติภารกิจความไม่สงบในชายแดนภาคใต้ของประเทศไทย รวมถึงได้รับมอบหมายในการเก็บกู้ระเบิดยักษ์ที่อยู่ใต้น้ำสมัยสงครามโลกครั้งที่สอง ที่จังหวัดราชบุรี เนื่องด้วยทหารเรือมีความชำนาญใต้น้ำมากที่สุด
ประวัติ.
กรมสรรพาวุธทหารเรือเริ่มวางรากฐานกิจกรรมตั้งแต่ปี พ.ศ. 2443 โดยได้กำหนดตำแหน่งศักดินาในกรมทหารเรือในนาม “กรมคลังอาวุธภัณฑ์” และเชื่อกันตามหลักฐานบางส่วนว่ามีร้อยเอกแอนเดอร์ซัน (H.F.A Anderson) เป็นเจ้ากรมคนแรก
ต่อมา กรมทหารเรือได้ดัดแปลงก่อสร้างบริเวณตึกหลวงแถวบางนาเป็นคลังสรรพาวุธ พร้อมกับให้ย้ายกองสรรพาวุธมาที่โรงสรรพาวุธ บางนา ตั้งแต่วันที่ 1 กรกฎาคม พ.ศ. 2451 จึงได้มีการถือวันดังกล่าว เป็นวันคล้ายวันสถาปนาจนถึงปัจจุบัน
ที่จังหวัดชลบุรี เจ้าหน้าที่สรรพาวุธทหารเรือได้เก็บกู้กระสุนส่องสว่างจากปืนใหญ่ของเรือรบ ในเดือนกันยายน พ.ศ. 2556, เก็บกู้ลูกกระสุนปืนใหญ่สำหรับปืนต่อสู้อากาศยาน ในเดือนกุมภาพันธ์ พ.ศ. 2557, เก็บกู้ระเบิดลูกปืน ค.60 ในเดือนมีนาคม พ.ศ. 2558 และเก็บกู้ระเบิดเสียง ในเดือนพฤษภาคม พ.ศ. 2559
ในปี พ.ศ. 2561 ทางกองทัพเรือไทยได้เปิดตัวโครงการวิจัยเรือดำน้ำขนาดเล็ก สำหรับส่งหน่วยปฏิบัติการพิเศษ และหาข่าว ซึ่งมีหลายหน่วยงานดำเนินภารกิจร่วมกัน ทั้งกรมสรรพาวุธทหารเรือ, กองเรือดำน้ำ กองเรือยุทธการ และกองการฝึก กองเรือยุทธการ
การฝึกความพร้อมรบร่วมกันทางทะเล.
กรมสรรพาวุธทหารเรือ ได้เป็นส่วนหนึ่งของการฝึกความพร้อมรบร่วมกันทางทะเล (อักษรย่อ: CARAT) ระหว่างกองทัพเรือสหรัฐกับกองทัพเรือไทย
กิจกรรมเพื่อสังคม.
ด้านกิจกรรมเพื่อสังคม อาทิ เดือนมิถุนายน พ.ศ. 2555 กรมสรรพาวุธทหารเรือ ได้มอบทุนการศึกษาแก่บุตรธิดาของข้าราชการและลูกจ้างในสังกัดจำนวน 355 ทุน และในเดือนกันยายน พ.ศ. 2560 ทางสหกรณ์ออมทรัพย์ กรมสรรพาวุธทหารเรือ ได้มอบทุนการศึกษาแก่บุตรสมาชิกสหกรณ์จำนวน 352 ทุน
ปริยะ วิมลโนช

ปริยะ วิมลโนช ชื่อเล่น เตอร์ นักร้องและนักแสดงชาวไทย เริ่มเข้าสู่วงการบันเทิง เคยมีชื่อเสียงและในอดีตการเป็นนักร้องและศิลปิน เมื่อปี พ.ศ. 2539เจ้าของบทเพลง เจ็บจนซึ้งใจ อัมบั้ม (ตามหาหัวใจ) ปัจจุบันเตอร์เป็นผู้บริหารและผู้จัดละคร ค่ายมากกว่าฝันช่อง 7 เอชดีและในฐานะนักแสดงช่อง 7 เอชดีมีผลงานละครเรื่อง วันนี้ที่รอคอย, เงา (ละครโทรทัศน์), ลูกตาลลอยแก้ว เป็นต้น
ประวัติ.
ปริยะ วิมลโนช ชื่อเล่น เตอร์ เริ่มเข้าสู่วงการบันเทิงจากการเป็นแดนซ์เซอร์ให้กับทาทา ยัง ในอัลบั้มชุดแรกของทาทา ยัง ต่อมาเมื่อปี พ.ศ. 2539 ได้เข้ามาเป็นศิลปินในสังกัดเออร์ซ่า เมเจอร์ ออกอัลบั้มชุดเดียวในชื่อ "เตอร์ ตามหาหัวใจ" มีผลงานเพลงเปิดตัวได้แก่เพลง เจ็บจนซึ้งใจ และเพลง ตามหาหัวใจ ซึ่งในปีเดียวกันได้แสดงละครโทรทัศน์เรื่องแรก "ตามหาหัวใจ" ทางช่อง 3 
เมื่อในปี พ.ศ. 2549 เข้าพิธีมงคลสมรสกับศิริพิชญ์ กฤษณะเศรณี หรือ ศิริพิชญ์ วิมลโนชวันที่ 19 พฤศจิกายน พ.ศ. 2549 ที่ โรงแรมโอเรียนเต็ล และบุตรสาวคนแรก ชื่อ ตั้งตา ด.ญ. รชาดา วิมลโนช และบุตรชายคนเล็กชื่อเติมเต็ม วิมลโนช
ปัจจุบันเป็นนักแสดงและผู้ช่วยผู้บริหาร บริษัท มากกว่าฝัน จำกัด ในสังกัด ช่อง 7 จนถึงปัจจุบันและในฐานะ นักแสดง
ล่าพ.ศ. 2562 มีผลงานเด่นละครเรื่อง เพลงรักเพลงปืน การพลิกบทบาทร้ายเพื่อแฟนละครขณะที่กำลังออกอากาศ
บาเดิน-บาเดิน

บาเดิน-บาเดิน  เป็นเมืองในหุบเขา ตั้งอยู่ในรัฐบาเดิน-เวือร์ทเทิมแบร์ค ประเทศเยอรมนี ตั้งอยู่ทางตะวันตกเฉียงเหนือของทิวเขาป่าดำ บริเวณพรมแดนใกล้กับประเทศฝรั่งเศส เมืองนี้มีชื่อเสียงในด้านสปา
คำว่าบาเดินเป็นคำนามซึ่งตรงกับคำในภาษาอังกฤษว่าเบดิง (Bathing) ที่แปลว่าการอาบน้ำ ประวัติศาสตร์ของบาเดิน-บาเดินสามารถย้อนกลับไปตั้งแต่สมัยจักรพรรดิฮาดริอานุสแห่งโรมัน มีการขุดค้นพบซากอ่างอาบน้ำโรมันใน ค.ศ. 1847
การเสด็จประพาสยุโรปครั้งที่ 2.
ในการเสด็จประพาสยุโรปครั้งที่ 2 ของพระบาทสมเด็จพระจุลจอมเกล้าเจ้าอยู่หัว เมื่อปี 2450 พระองค์ได้เสด็จประพาสเมืองนี้เพื่อรักษาพระพลานามัยแบบธาราบำบัดตามคำแนะนำของแพทย์หลวงชาวเยอรมัน
คาร์ล เดอริง

คาร์ล ซีคฟรีท เดอริง (14 สิงหาคม พ.ศ. 2422 ที่โคโลญ – 1 มิถุนายน พ.ศ. 2484 ที่ดาร์มชตัท) เป็นสถาปนิก นักประวัติศาสตร์ศิลปะ และนักโบราณคดีชาวเยอรมัน ใช้ชีวิตส่วนใหญ่ในประเทศสยาม หรือปัจจุบันคือประเทศไทย
เดอริงเข้ามารับราชการเป็นสถาปนิก ได้ทำงานในกรมศุขาภิบาล ใน พ.ศ. 2452 และในปีนี้ยังได้รับการมอบหมายให้สร้างวังพระองค์เจ้าดิลกนพรัฐ และในเดือนกันยายน พ.ศ. 2452 ได้รับการแต่งตั้งจากพระบาทสมเด็จพระจุลจอมเกล้าเจ้าอยู่หัวโปรดเกล้าฯ เป็นผู้ออกแบบและควบคุมการก่อสร้างพระรามราชนิเวศน์ที่จังหวัดเพชรบุรี
งานสำคัญอื่น เช่นสร้างวังวรดิศสำหรับเป็นที่ประทับมารดาของสมเด็จพระเจ้าบรมวงศ์เธอ กรมพระยาดำรงราชานุภาพ ในปี พ.ศ. 2454 ต่อมาในปี พ.ศ. 2456 เดอริงล้มป่วยจนต้องเดินทางกลับไปเยอรมนีเพื่อทำการรักษาและไม่กลับมายังประเทศไทยอีกเลย จนเสียชีวิตในปี พ.ศ. 2484
ระหว่างทำงานในไทย เดอริงแต่งตำราเกี่ยวกับสถาปัตยกรรมและศิลปะในสยามที่ชื่อ "Siam, Land und Volk" และได้รับการตีพิมพ์ใหม่ในชื่อ "The Country and People of Siam" มีเนื้อหาบรรยายลักษณะธรรมเนียม ประเพณี ศิลปะ และแง่มุมทางกฎหมายในสยาม
จำนรรค์ ศิริตัน หนุนภักดี

จำนรรค์  ศิริตัน  หนุนภักดี เป็นประธานกรรมการ บริษัท เจ เอส แอล โกลบอล มีเดีย จำกัด กรรมการบริหารคณะอักษรศาสตร์ จุฬาลงกรณ์มหาวิทยาลัย ประเภทผู้ทรงคุณวุฒิ อนุกรรมการจัดทำแผนการปรับเปลี่ยนระบบการรับส่งวิทยุกระจายเสียงและวิทยุโทรทัศน์ในระบบดิจิทัล กรรมการสภาวิชาชีพกิจการการแพร่ภาพและการกระจายเสียง กรรมการบริษัท เฮ้าส์ออฟการ์ตูน จำกัด และ World Kindness Thailand (WKT) เป็นผู้ริเริ่มรางวัลนาฏราช ในฐานะนายกสมาพันธ์สมาคมวิชาชีพวิทยุกระจายเสียงและวิทยุโทรทัศน์
ประวัติ.
จำนรรค์ ศิริตัน เกิดเมื่อวันที่ 30 พฤศจิกายน 2493 สมรสกับนายปริพันธ์ หนุนภักดี มีบุตรและธิดา คือนางรติวัลคุ์  ธนาธรรมโรจน์ และนายจิติณัฐ  อัษฎามงคล
จบการศึกษาชั้นมัธยมศึกษาจากโรงเรียนผะดุงศิษย์พิทยา จากนั้นเข้าศึกษาระดับปริญญาตรีที่คณะอักษรศาสตร์ จุฬาลงกรณ์มหาวิทยาลัย เอกสาขาศิลปะการละคร ในพ.ศ. 2515  เป็นอักษรศาสตร์บัณฑิตรุ่นที่ 37 หลังจบการศึกษาได้เริ่มต้นการทำงานที่ สถานีวิทยุโทรทัศน์กองทัพบกช่อง 5 ในตำแหน่งเจ้าหน้าที่ควบคุมผังรายการเมื่อปี 2517 เรื่อยมาจนถึงปี 2528 ในระหว่างที่ทำงานที่ททบ.5 นั้น ได้เป็นผู้จัดละครเจ้าแรกที่ไม่มีการบอกบทแก่นักแสดง เป็นผู้ริเริ่มการถ่ายทำละครนอกสถานที่ การนำนักแสดงหน้าใหม่จากแวดรั้วมหาวิทยาลัยมาแสดงและการจัดรายการเกมโชว์ระดับสากลขึ้น
สร้างสรรค์รายการมีชื่อมากมายกว่า 100 รายการ อาทิ รายการ พลิกล็อก, 07 โชว์, จันทร์พันดาว, เจาะใจ, กิ๊กดู๋ สงครามเพลงเงินล้าน รวมทั้งงานสำคัญในระดับประเทศ อาทิ พิธีเปิด-ปิด การแข่งขันเอเชี่ยนเกมส์ครั้งที่ 13 ที่ประเทศไทยเป็นเจ้าภาพ ปี 2541 งานแปรอักษรในพิธีเปิด-ปิดกีฬาซีเกมส์ครั้งที่ 19 ที่ประเทศบรูไน ดาราสซาลามใน ปี 2542 งานแสดงแสงสีเสียงประกอบกระบวนพยุหยาตราชลมารค งานประชุม APEC ในปี 2546 งาน Fashion Road show ปี 2548-2549 และงาน World Expo เมืองไฮจิ ประเทศญี่ปุ่นในปี 2548   
จำนรรค์ดำรงตำแหน่งนายกสมาพันธ์สมาคมวิชาชีพวิทยุกระจายเสียงและวิทยุโทรทัศน์ในปี 2544 ซึ่งดำรงตำแหน่งเป็นระยะเวลา 14 ปี ก่อนจะดำรงตำแหน่งนายกสมาพันธ์กิตติมศักดิ์ในปัจจุบัน จำนรรค์เป็นรองประธาน บริษัท แอนนิเมชั่น อินเตอร์เนชั่นแนล (ไทยแลนด์) จำกัด และในปี 2552 ในวันที่ วันที่ 6 ธ.ค. ปี 2561 จำนรรค์ ศิริตัน หนุนภักดี ได้ออกแถลงการย้ายรายการ กิ๊กดู๋สงครามเพลงเงาเสียง" และ "กิ๊กดู๋ ซุปตาร์เงินล้าน" ที่ผลิตโดยบริษัท เจ เอส แอล โกลบอล มีเดีย จำกัดไปช่อง PPTVHD36
ญาติไดโนเสาร์เจ้าเล่ห์ 6

ญาติไดโนเสาร์เจ้าเล่ห์ 6  เป็นภาพยนตร์ที่เผยแพร่ในปีค.ศ. 1998 และเป็นเรื่องที่หกของซีรีส์ "ญาติไดโนเสาร์เจ้าเล่ห์" โดยเป็นเรื่องแรกที่โทมัส เด็คเกอร์ที่พากย์ทั้งเสียงร้องและเสียงพูดของลิตเติ้ลฟุต. และเป็นเรื่องที่สองที่ผลิตและกำกับโดยชาร์ล กรอสเวเนอร์
เสียงเพลงประกอบ.
"อิฟวีโฮล์ดออนทูเกเธอร์" (ดนตรี)
การตอบรับ.
ในเดือนสิงหาคม ค.ศ.2014 ทาง"นิวยอร์กโพสต์" ได้จัด 13 อันดับของภาพยนตร์ "ญาติไดโนเสาร์เจ้าเล่ห์" แล้วให้เรื่องนี้อยู่อันดับที่ 11 โดยกล่าวไว้ว่า "น่าเบื่อและไร้แรงบันดาลใจ" ส่วนอาเรีย เคอร์ซอนได้รับรางวัล "รางวัลศิลปินวัยเด็ก" ในปีค.ศ.2002 และภาพยนตร์ได้เข้าชิง "แอนนีอวอร์ดสำหรับภาพยนตร์แอนิเมชั่นที่ดีที่สุด" ใน แอนนีอวอร์ดครั้งที่ 27ในปีค.ศ.1999 โดยแพ้ให้กับ "", เช่นเดียวกันกับ "รางวัลภาพยนตร์ยอดแย่ของสติงเกอร์ส" ในปีค.ศ.1999 ซึ่งถูกชิงโดย "การฟ้องให้ขับบิล คลินตันออกจากตำแหน่ง".
กอนซูเอโล เบลาสเกซ

กอนซูเอโล เบลาสเกซ ตอเรส (สเปน: Consuelo Velázquez Torres) (เมือง Ciudad Guzmán Zapotlán el Grande, ฮาลิสโก, 21 สิงหาคม 1961 - 22 มกราคม 2005) (หรือเป็นที่รู้จักในนาม Consuelito Velázquez) เป็นนักเปียโนคอนเสิร์ต นักแต่งเพลงและศิลปินชาวเม็กซิกัน (อย่างไรก็ตามแหล่งข้อมูลด้านดนตรีส่วนใหญ่ระบุว่าวันเกิดของเธอคือวันที่ 29 สิงหาคม 1924) 
อาชีพ.
เบลาสเกซ เกิดในซิวดัดกุซมัน เม็กซิโกในปี 1916 เธอเป็นลูกสาวคนที่สี่จากทั้งหมดห้าคน 
เบลาสเกซเป็น นักแต่งเพลง และนักแต่งเนื้อเพลงของเพลงเม็กซิโกยอดนิยมมากมาย เช่น "Amar y vivir" , "Verdad amarga", "Franqueza", "Que seas feliz, Abuela abuela", "Cachito", "Enamorada" และที่โดดเด่นที่สุดคือยุคปีค.ศ. 1940 "Bésame mucho" ซึ่งเป็นเพลงบัลลาดโรแมนติกที่ถูกร้องโดยศิลปินทั่วโลกไม่ช้าหลังจากนั้น ทำให้มีชื่อเสียงในระดับนานาชาติ โดยวง The Beatles ผู้โด่งดังได้เลือกเพลงนี้เป็นส่วนหนึ่งของการคัดเลือกเข้า Decca Executives เมื่อวันที่ 1 มกราคม 1962 อย่างไรก็ตามผู้บริหารของ Decca ตัดสินให้พวกเขาไม่ผ่านการคัดเลือก เพลงนี้ได้แรงบันดาลใจจากการเห็นคู่รักจูบกันบนถนน 
เบลาสเกซเริ่มเล่น เปียโน ตั้งแต่อายุสี่ขวบ และเริ่มอาชีพการเป็นนักเปียโนคอนเสิร์ต ดนตรีคลาสสิก โดยการแสดงที่ Palacio de Bellas Artes และ XEQ Radio แต่ต่อมากลายเป็นนักร้องและศิลปิน เบลาสเกซ กล่าวว่าเธอเองได้รับอิทธิพลอย่างมากจาก นักแต่งเพลง ชาวสเปน เอ็นริเก กรานาโดส (Enrique Granados) เบลาสเกซ ยังได้รับเลือกเข้าสู่สภาคองเกรสเม็กซิกันเธอทำหน้าที่เป็นประธานของ SACM (สมาคมนักเขียนและนักแต่งเพลงแห่งเม็กซิโก) และเธอยังดำรงตำแหน่งรองประธานของ CISAC (สมาพันธ์ระหว่างประเทศของสมาคมผู้แต่งและนักแต่งเพลง)
การเสียชีวิต.
ใบมณบัตรระบุว่าเธอเสียชีวิตด้วยวัย 88 ปีใน เม็กซิโกซิตี เนื่องจากปัญหาทางเดินหายใจ เมื่อวันที่ 22 มกราคม 2005 ก่อนหน้านั้น Velázquez เข้ารักษาตัวในโรงพยาบาลเนื่องจากเธอลื่นล้มเมื่อเดือนพฤศจิกายน 2004 
มรดกสืบทอด.
ในปี 2003 ประติมากร Sergio Peraza ทำให้ Velázquez เป็นอมตะด้วยการปั้นรูปปั้นของเธอที่เม็กซิโกซิตี
จังหวัดนนทบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562

จังหวัดนนทบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 กำหนดให้มีขึ้นในวันที่ 24 มีนาคม พ.ศ. 2562 โดยแบ่งเขตการเลือกตั้งใหม่ออกเป็น 6 เขตเลือกตั้ง ลดลงจากเดิม 7 เขตเลือกตั้งในปี พ.ศ. 2557 แต่เท่ากับจำนวนเขตเลือกตั้งเดิมในปี พ.ศ. 2554 โดยแต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งแบบแบ่งเขต.
เขต 1.
เขตเลือกตั้งที่ 1 ประกอบด้วยอำเภอเมืองนนทบุรี (เฉพาะตำบลบางเขน ตำบลบางกระสอ และตำบลท่าทราย) และอำเภอปากเกร็ด (เฉพาะตำบลท่าอิฐ ตำบลอ้อมเกร็ด ตำบลบางพลับ และตำบลเกาะเกร็ด)
เขต 2.
เขตเลือกตั้งที่ 2 ประกอบด้วยอำเภอเมืองนนทบุรี (เฉพาะตำบลตลาดขวัญ ตำบลสวนใหญ่ ตำบลบางไผ่ ตำบลบางศรีเมือง ตำบลบางกร่าง ตำบลบางรักน้อย และตำบลไทรม้า)
เขต 3.
เขตเลือกตั้งที่ 3 ประกอบด้วยอำเภอบางกรวย และอำเภอบางใหญ่ (เฉพาะตำบลบางใหญ่ ตำบลบ้านใหม่ และตำบลบางแม่นาง)
เขต 4.
เขตเลือกตั้งที่ 4 ประกอบด้วยอำเภอปากเกร็ด (เฉพาะตำบลปากเกร็ด ตำบลบางตลาด ตำบลคลองเกลือ ตำบลบ้านใหม่ ตำบลบางพูด ตำบลบางตะไนย์ ตำบลคลองพระอุดมและตำบลคลองข่อย)
เขต 5.
เขตเลือกตั้งที่ 5 ประกอบด้วยอำเภอบางใหญ่ (เฉพาะตำบลบางม่วง ตำบลบางเลน และตำบลเสาธงหิน) และอำเภอบางบัวทอง (เฉพาะตำบลบางรักใหญ่ ตำบลบางรักพัฒนา ตำบลพิมลราชและตำบลโสนลอย)
เขต 6.
เขตเลือกตั้งที่ 6 ประกอบด้วยอำเภอไทรน้อยและอำเภอบางบัวทอง (เฉพาะตำบลบางบัวทอง ตำบลละหาร ตำบลลำโพ และตำบลบางคูรัด)
การอยู่ไฟ

การอยู่ไฟ คือประเพณีไทยหลังคลอดลูกของผู้หญิง ที่เชื่อว่าช่วยให้บาดแผลของแม่สมานตัวได้เร็ว และช่วยขับ "น้ำคาวปลา" ออกให้หมดจนมดลูกแห้งเข้าอู่เร็วขึ้น ด้วยวิธีให้ผู้หญิงหลังคลอดนอนบนกระดาน เอากองถ่านร้อน ๆ มาวางไว้ข้างเตียง แล้วปิดห้องให้มิดชิดทำให้ห้องนั้นร้อนอย่างมาก จนอาจเกิดแผลพุพอง ถึงกับต้องกลับตัวพลิกตะแคง ส่วนระยะเวลานั้นยาวนานหลายวันแต่ไม่แน่นอน ขึ้นอยู่กับคำวินิจฉัยของหมอตำแย
พระบาทสมเด็จพระจอมเกล้าเจ้าอยู่หัวมีนโยบายชักชวนให้เลิกการอยู่ไฟ ด้วยทรงเห็นว่าเป็นวิธีทรมาน แต่เหล่าผู้หญิงในราชสำนักก็ยังคงปฏิเสธไม่ยอมรับและยังคงอยู่ไฟกันต่อไป และจากบันทึกของหมอบรัดเลย์ พิมพ์หนังสือ "ครรภ์รักษา" ไม่เห็นด้วยกับการอยู่ไฟดังระบุว่า "ต้องให้เขา (แม่หลังคลอด) นอนในห้องที่สงัดมีลมพัดเย็น ๆ อย่าให้อยู่ไฟเลย ความร้อนของไฟนั้น มักให้จับไข้ ให้ผิวหนังแห้งเหี่ยวไป ไม่เป็นปกติ ให้เกิดโรคต่าง ๆ" และในบันทึกของหมอมัลคอล์ม สมิท เล่าว่า สมเด็จพระศรีพัชรินทราบรมราชินีนาถ พระบรมราชชนนีพันปีหลวง เป็นผู้ทรงปฏิบัติพระองค์เป็นต้นแบบให้สมาชิกราชวงศ์เลิกอยู่ไฟเมื่อพระองค์ทรงคลอดพระราชโอรสธิดาหลายพระองค์ จนเมื่อโรงพยาบาลศิริราชตั้งขึ้นในปี 2431 ยังคงวิธีการคลอดแบบดั้งเดิม คือ ให้วงสายสิญจ์และแขวนยันต์รอบห้อง พร้อมขอให้มีการอยู่ไฟหลังคลอด แม้หมอและพยาบาลจะชักชวนให้ใช้วิธีแผนใหม่ แต่ก็ไม่มีใครยอม จนเมื่อความทราบถึงสมเด็จพระศรีพัชรินทราบรมราชินีนาถ พระบรมราชชนนีพันปีหลวง พระองค์จึงมีกระแสรับสั่งแก่ผู้มาคลอดว่า หากเปลี่ยนมาใช้วิธีใหม่ตามคำแนะนำ จะพระราชทานเงินทำขวัญลูกที่คลอดคนละ 4 บาท ส่งผลให้ผู้คนเริ่มสมัครใจทำตามขึ้นเรื่อย ๆ
ในปัจจุบันในประเทศไทยยังคงมีการอยู่ไฟ โดยประยุกต์ให้ปลอดภัยมากขึ้น ใช้ไฟเบาลง ใช้ระยะเวลาไม่นาน ระยะเวลาเป็นชั่วโมง ไม่เหมือนแต่เดิมที่ทำเป็นวัน ๆ
มณฑา

มณฑา (ชื่อวิทยาศาสตร์: "Magnolia liliifera") เป็นพืชในสกุลแมกโนเลีย ลักษณะเป็นไม้พุ่มสูงประมาณ 1-3 เมตร ใบเป็นใบเดี่ยวออกสลับรูปรี ปลายใบแหลม ขอบใบหยักหรือเป็นคลื่นเล็กน้อย ดอกออกตามซอกใบ มีกลีบเลี้ยงหนาสีเขียวอมเหลือง 3 กลีบ กลีบดอกสีเหลืองอ่อน 6 กลีบ เรียงเป็นชั้น ชั้นละ 3 กลีบ กลีบดอกเป็นรูปไข่กลับ ดอกมีกลิ่นหอมแรงในตอนเช้า ออกดอกตลอดปี ผลเป็นผลกลุ่มรูปรี ยาวประมาณ 4 เซนติเมตร
มณฑากระจายพันธุ์ในอินเดีย เอเชียตะวันออก เอเชียตะวันออกเฉียงใต้ถึงเกาะนิวกินี นิยมปลูกเป็นไม้ประดับในที่ร่มมีแสงแดดรำไร บนดินร่วนซุยความชื้นสูง
2เอส35 โคอาลิตซิยา-เอสวี

2เอส35 โคอาลิตซิยา-เอสวี  เป็นปืนอัตตาจรรัสเซียที่ปรากฎให้เห็นเป็นครั้งแรกในที่สาธารณะ (แรกเริ่มเดิมทีกับป้อมปืนที่ครอบคลุม) เมื่อปี ค.ศ. 2015 ระหว่างการซ้อมพิธีสวนสนามวันชัยกรุงมอสโก ซึ่งคาดว่า 2เอส35 จะทำการเสริมและแทนที่ 2เอส19 ของกองกำลังภาคพื้นรัสเซียในที่สุด
พัฒนาการ.
2เอส35 แต่เดิมได้รับการออกแบบในฐานะสายพันธุ์ของ 2เอส19 ซึ่งเกิดจากโครงรถปืนใหญ่ 2เอส19 พร้อมป้อมปืนที่ดัดแปลงแล้ว โดยมีการติดตั้งปืนใหญ่ฮาวอิตเซอร์ขนาดลำกล้อง 152 มม. บรรจุกระสุนบนและล่างแบบอัตโนมัติ การพัฒนาของตัวแปรนี้ถูกปล่อยปละละเลยในปี ค.ศ. 2010
ค็อนสตันทีน เฟเรินบัค

ค็อนสตันทีน เฟเรินบัค  เป็นนักการเมืองคาทอลิกชาวเยอรมันที่เป็นหนึ่งในผู้นำคนสำคัญของพรรคกลาง เขาทำหน้าที่เป็นประธานรัฐสภาของเยอรมนีใน ค.ศ. 1918 จากนั้นเป็นประธานสมัชชาแห่งชาติไวมาร์ระหว่าง ค.ศ. 1919–1920 ในเดือนมิถุนายน ค.ศ. 1920 เฟเรินบัคกลายเป็นนายกรัฐมนตรีเยอรมนี เขาลาออกในเดือนพฤษภาคม ค.ศ. 1921 เนื่องจากปัญหาการจ่ายค่าปฏิกรรมสงครามแก่ฝ่ายสัมพันธมิตร เฟเรินบัคเป็นหัวหน้ากลุ่มสมาชิกรัฐสภาของพรรคกลางตั้งแต่ ค.ศ. 1923 จนกระทั่งเสียชีวิตใน ค.ศ. 1926
ปฏิบัติการโม

ปฏิบัติการโม #เปลี่ยนทาง หรือ ปฏิบัติการพอร์ตมอร์สบี เป็นแผนของจักรวรรดิญี่ปุ่นที่จะเข้าควบคุมดินแดนนิวกินีของออสเตรเลียระหว่างสงครามโลกครั้งที่สอง เช่นเดียวกับสถานที่อื่นๆ ในแปซิฟิกใต้ ซึ่งมีเป้าหมายในการแยกออสเตรเลียและนิวซีแลนด์ออกจากฝ่ายสัมพันธมิตรโดยเฉพาะสหรัฐอเมริกา แผนพัฒนาโดยกองทัพเรือจักรวรรดิญี่ปุ่นและได้รับสนับสนุนจากพลเรือเอกอิโซโรกุ ยามาโมโตะ ผู้บัญชากองเรือผสม แต่การดำเนินการถูกยกเลิกในที่สุด
หลบหน่อยแม่จะปล้น

หลบหน่อยแม่จะปล้น  เป็นภาพยนตร์ตลกภาษาฝรั่งเศส กำกับโดยรอแม็ง กาฟรา ออกฉายในปี ค.ศ. 2018 ได้รับเลือกเข้าฉายไดเรกเตอส์ฟอร์ตไนต์ ซึ่งเป็นส่วนหนึ่งในงานเทศกาลภาพยนตร์กาน ปี ค.ศ. 2018
การดับเพลิง

การดับเพลิง เป็นการกระทำของความพยายามที่จะป้องกันการแพร่กระจายและดับไฟที่ไม่พึงประสงค์ที่สำคัญในอาคาร, ยานพาหนะ, ป่าไม้ ฯลฯ โดยนักผจญเพลิงระงับไฟเพื่อปกป้องชีวิตทรัพย์สินและสิ่งแวดล้อม
นักผจญเพลิงมักได้รับการฝึกอบรมทางเทคนิคในระดับสูง เรื่องนี้เกี่ยวข้องกับการดับเพลิงทางโครงสร้างและการดับเพลิงป่า การฝึกอบรมเฉพาะด้านประกอบด้วยการดับเพลิงด้วยเครื่องบิน, การดับเพลิงบนเรือ, การดับเพลิงทางอากาศ, การดับเพลิงทางทะเล และการดับเพลิงระยะประชิด
หนึ่งในอันตรายที่สำคัญที่เกี่ยวข้องกับการดำเนินการดับเพลิงคือสภาพแวดล้อมที่เป็นพิษที่สร้างขึ้นโดยวัสดุที่ติดไฟได้ ความเสี่ยงที่สำคัญสี่ประการ ได้แก่ ควัน, การขาดออกซิเจน, อุณหภูมิที่สูงขึ้น และบรรยากาศที่เป็นพิษ อันตรายเพิ่มเติม ได้แก่ การล้มและการวิบัติโครงสร้างที่สามารถทำให้ปัญหารุนแรงขึ้นในสภาพแวดล้อมที่เป็นพิษ เพื่อต่อสู้กับความเสี่ยงเหล่านี้ นักผจญเพลิงจึงแบกเครื่องช่วยหายใจชนิดถังติดตัว
ขั้นตอนแรกในปฏิบัติการดับเพลิงคือการสำรวจเพื่อค้นหาต้นกำเนิดของไฟและเพื่อระบุความเสี่ยงเฉพาะ
ไฟสามารถดับได้ด้วยน้ำ, การกำจัดน้ำมันเชื้อเพลิง หรือกำจัดสารที่ทำให้สารอื่นรวมตัวกับออกซิเจน หรือการยับยั้งเปลวไฟทางเคมี
ประวัติ.
นักดับเพลิงที่รู้จักแรกสุดอยู่ในเมืองโรม โดยในคริสตศักราช 60 จักรพรรดิเนโรได้ก่อตั้งเหล่าวีจิลส์ ("Vigiles") เพื่อปกป้องกรุงโรมหลังจากเกิดเพลิงไหม้ครั้งใหญ่ ที่ประกอบด้วยคนในปกครอง 7,000 คนพร้อมถังและขวานซึ่งทำหน้าที่ดับเพลิง รวมถึงทำหน้าที่เป็นตำรวจ
สโมสรฟุตบอลทรู แบงค็อก ยูไนเต็ดในฤดูกาล 2562

ฤดูกาล 2562 เป็นฤดูกาลที่ 9 ของ ทรู แบงค็อก ยูไนเต็ด ใน ไทยลีก ที่ได้ลงเล่นตั้งแต่ฤดูกาล 2552–2553 เป็นต้นมา และในฤดูกาล 2556, ได้มาใช้ในนามสโมสรว่า แบงค็อก ยูไนเต็ด.
นี่คือการเปลี่ยนแปลงชื่อของแบงค็อก ยูไนเต็ด.
นัดกระชับมิตรและนัดก่อนเปิดฤดูกาล.
      ชนะ
      เสมอ
      แพ้
การแข่งขัน.
เอเอฟซีแชมเปียนส์ลีก.
      ชนะ
      เสมอ
      แพ้
หมายเหตุ.
<templatestyles src="Reflist/styles.css" />
ลูกปรายหิมะ

ลูกปรายหิมะ ((/ˈɡraʊpəl/)) หรืออาจเรียก เม็ดหิมะ เป็นหยาดน้ำฟ้าชนิดหนึ่ง เกิดจากการตกตะกอนเมื่อละอองหยดน้ำ (อนุภาคหยดน้ำขนาดเล็กมาก) ที่มีอุณหภูมิต่ำกว่าจุดเยือกแข็งแต่ยังไม่แข็งตัว (supercool) เข้ารวมตัวและแข็งตัวบนเกล็ดหิมะที่กำลังตกลงมา โดยมีขนาด 2 – 5 มม. (0.08 – 0.20 นิ้ว) มีลักษณะเป็นอนุภาคเกล็ดน้ำแข็งสีขาวทึบ รูปร่างกลม แต่โดยทั่วไปจะเป็นรูปทรงของเกล็ดหิมะที่ขยายขนาด
"ลูกปรายหิมะ" แตกต่างจากลูกเห็บ ซึ่งลูกเห็บเกิดอย่างปกติทั่วไปในภาวะอากาศแปรปรวน เช่น พายุฝนฟ้าคะนอง ส่วนลูกปรายหิมะมักจะตกเป็นปกติในพายุฤดูหนาว
วันทรัพย์สินทางปัญญาโลก

วันทรัพย์สินทางปัญญาโลก  ตรงกับวันที่ 26 เมษายนของทุกปี โดยเป็นวันที่จัดตั้งองค์การทรัพย์สินทางปัญญาแห่งโลก ซึ่งมีฐานะเป็นองค์กรระหว่างประเทศภายใต้องค์การสหประชาชาติขึ้นเมื่อปี พ.ศ. 2513 ต่อมาประเทศสมาชิกมีความเห็นตรงกันว่า เรื่องทรัพย์สินทางปัญญาเป็นเรื่องที่สำคัญ แต่ทว่าประชาชนทั่วไปยังขาดความรู้ และไม่ตระหนักถึงความสำคัญของการคุ้มครองสิทธิในทรัพย์สินทางปัญญา รวมไปถึงเรื่องการละเมิดทรัพย์สินทางปัญญาก็ทวีความรุนแรงมากขึ้น ทำให้มีการกำหนดวันทรัพย์สินทางปัญญาโลกขึ้นเมื่อปี พ.ศ. 2543 เพื่อรณรงค์ให้คนทั่วโลกตระหนักถึงความสำคัญของการคุ้มครองสิทธิในทรัพย์สินทางปัญญา
มัสยิดฮาจิอาลี

มัสยิดฮาจิอาลี (Haji Ali Dargah) เป็นมัสยิดและสุสานซุนนี (dargah) ที่ฝังศพของ Pir Haji Ali Shah Bukhari ตั้งอยู่บนเกาะเล็ก (islet) นอกฝั่งของย่านวารลี ทางตอนใต้ของมุมไบ เปียร์ฮาจิอาลี เป็นนักบุญซูฟีจากอุซเบกิสถาน มัสยิดนี้เป็นมัสยิดที่มีชื่อเสียงที่สุดของมุมไบ ตัวมัสยิดสร้างด้วยสถาปัตยกรรมอินโด-อิสลาม
ประวัติ.
มัสยิดฮาจิอาลีสร้างขึ้นในปี 1431 เพื่อระลึกถึงพ่อค้ามุสลิมผู้มั่งคั่ง นามว่า Sayyed Pir Haji Ali Shah Bukhari ผู้ที่ท้ายที่สุดได้ละทิ้งสมบัติทางโลกและออกเดินทางแสวงบุญไปยังนครเมกกะ เปียร์ฮาจิอาลีเป็นชาวเมืองบูฆอรอ (ปัจจุบันเป็นส่วนหนึ่งของประเทศอุซเบกิสถาน) เขาเดินทางไปทั่วโลกในช่วงกลางคริสต์ศตวรรศที่ 15 ก่อจะมาตั้งหลักปักฐานอยู่ในพื้นที่ที่ปัจจุบันเรียกว่า มุมไบ
ตามตำนานแล้ว ครั้งหนึ่งท่านฮาจิอาลีได้เดินทางผ่านสตรียากไร้นางหนึ่งนอนร้องไห้อยู่บนถนน ในมือของเธอถือภาชนะว่างเปล่าใบหนึ่ง ท่านฮาจิอาลีได้สอบถามและทราบความว่าเธอกำลังจะถูกสามีทิ้ง เพราะเธอเผลอสะดุดล้มและทำน้ำมันที่บรรจุมาในภาชนะนั้นหกหมด ท่านฮาจิอาลีได้ขอให้เธอพาไปยังจุดที่เธอทำน้ำมันหก เขาได้นำนิ้วมือจุ่มลงไปในพื้นดินที่ชุ่มน้ำมันนั้น น้ำมันที่ซึมไปในดินต่างก็พรั่งพรูออกมาและบรรจุภาชนะของเธอจนเต็มอย่างน่าอัศจรรย์
ต่อมาเปียร์ฮาจิอาลีถูกรบกวนด้วยฝันร้ายซึ่งเขาฝันอยู่บ่อยครั้งว่าเขาได้ทำร้ายโลกใบนี้ด้วยการกระทำของเขา เขาได้สำนึกผิด ปลงตก และเครียดมาก เขาได้รับอนุญาตจากมารดาให้ออกเดินทางมายังอินเดียกับน้องชายของเขา ก่อนจะขึ้นฝั่งที่มุมไบ ใกล้กับย่านวารลี ตรงข้ามกับมัสยิดในปัจจุบัน เขาได้ตัดสินใจปักหลักอาศัยอยู่ที่นี่ พร้อมทั้งฝากจดหมายระบุเจตนารมณ์ว่าเขาตั้งใจจะเผยแผ่ศาสนาอิสลามที่อินเดียและเขาสบายดีไปกับน้องชายของเขาซึ่งตัดสินใจเดินทางกลับอุซเบกิสถาน เขาได้เผยแผ่ศาสนาอิสลามมาโดยตลอดจนถึงวาระสุดท้ายของชีวิตเขา
ดีปสเตต

ดีปสเตต  ในภาษาไทยมีการแปลว่า รัฐพันลึก และ รัฐเร้นลึก เป็นการปกครองลับรูปแบบหนึ่งซึ่งประกอบด้วยเครือข่ายอำนาจที่ดำเนินการอย่างเป็นอิสระจากคณะผู้นำทางการเมืองของประเทศ เพื่อผลักดันระเบียบวาระหรือเป้าหมายของตนเอง ตัวอย่างของดีปสเตต คือ องค์กรของรัฐ เป็นต้นว่า กองทัพ หรือเจ้าหน้าที่พลเรือน (เช่น หน่วยข่าวกรอง, ตำรวจ, ตำรวจลับ, หน่วยงานทางปกครอง, หรือกลุ่มข้าราชการประจำ) ดีปสเตตยังอาจปรากฏตัวในรูปแบบกลุ่มข้าราชการพลเรือนอาชีพที่ตั้งมั่นปฏิบัติหน้าที่แบบต่างคนต่างทำเพื่อส่งเสริมประโยชน์ของตน หรือรัฐวิสาหกิจที่ทำหน้าที่โดยไม่ขึ้นต่อการควบคุมของรัฐหรือหน่วยงานใด ดีปสเตตอาจเกิดขึ้นด้วยจุดมุ่งหมายที่จะให้ตัวรัฐเองดำรงคงอยู่ได้ต่อไป หรือเพื่อสร้างความมั่นคงในการงานของพวกตน เพื่อเพิ่มพูนอำนาจบารมีของพวกตน หรือเพื่อปฏิบัติตามวัตถุประสงค์ในทางอุดมคติของพวกตน ดีปสเตตอาจดำเนินการในลักษณะที่ขัดแย้งกับระเบียบวาระของเจ้าหน้าที่ที่ได้รับเลือกตั้งมา โดยขัดขวาง ต่อต้าน หรือบ่อนทำลายนโยบาย เงื่อนไข หรือการสั่งการของเจ้าหน้าที่เหล่านั้น
แนวคิดสมัยใหม่ที่ว่าด้วยดีปสเตตนี้มีความเกี่ยวเนื่องกับประเทศตุรกีและเครือข่ายลับที่มุสตาฟา เคมาล อตาเติร์ก สร้างขึ้นใน ค.ศ. 1923
มัสยิดจามา (เดลี)

มัสยิดจามา แห่งเดลี เป็นหนึ่งในมัสยิดที่ใหญ่ที่สุดในอินเดีย สร้างขึ้นโดยจักรพรรดิโมกุล จักรพรรดิชาห์ชะฮัน ตั้งแต่ปี 1644 - 1656 มูลค่าหนึ่งล้านรูปี วางศิลาฤกษ์โดยอิมามจากบูฆารา (อุซเบกิสถานในปัจจุบัน) ตัวอาคารมัสยิดประกอบด้วยประตูใหญ่สามจุด หอสี่หอ และหออะษานสูง 40 เมตร สองหอ ลักษณะโดยทั่วไปของมัสยิดจามาแห่งเดลีนี้คล้ายคลึงกับมัสยิดแบดชาฮิที่ลาฮอร์ สร้างโดย จักรพรรดิออรังเซพ พระราชบุตรของชาห์จะฮัน
กระทรวงยุทธภัณฑ์และผลิตกรรมสงคราม

กระทรวงยุทธภัณฑ์และผลิตกรรมสงครามไรช์  เป็นกระทรวงที่สถาปนาขึ้นเมื่อวันที่ 17 มีนาคม ค.ศ. 1940 ในนาซีเยอรมนี มีเจ้าหน้าที่ราว 500 คน ต่อมาในวันที่ 2 กันยายน ค.ศ. 1943 ได้รับการเปลี่ยนชื่อใหม่เป็น กระทรวงสรรพาวุธและเครื่องกระสุน  มีหน้าที่รับผิดชอบคือการปรับปรุงแก้ไขในการจัดส่งกำลังสนับสนุนของกองทัพแวร์มัคท์ด้วยสัมภาระที่บรรจุด้วยอาวุธและกระสุนที่จำเป็น
กระทรวงโภชนาการและเกษตรกรรม (นาซีเยอรมนี)

กระทรวงโภชนาการและเกษตรกรรม (ย่อคำว่า RMEL) มีหน้าที่รับผิดชอบนโยบายทางด้านการเกษตรของเยอรมนีในช่วงสาธารณรัฐไวมาร์ ตั้งแต่ปี ค.ศ. 1919 ถึง 1933 และในช่วงไรช์ที่สาม ตั้งแต่ปี ค.ศ. 1933 ถึง 1945 ได้อยู่ภายใต้สำนักงานเลขาธิการแห่งรัฐ เมื่อวันที่ 1 มกราคม ค.ศ. 1935 กระทรวงนี้ได้ถูกรวมเข้ากับกระทรวงการเกษตร ที่ดิน และป่าไม้ของปรัสเซีย ก่อตั้งขึ้นในปี ค.ศ. 1879 ในปี ค.ศ. 1938 ได้ถูกตั้งชื่อใหม่ว่า "กระทรวงโภชนาการและกสิกรรมไรช์และปรัสเซีย" ภายหลังจากที่ชาติสังคมนิยมได้สิ้นสุดลงในปี ค.ศ. 1945 และเยอรมนีถูกยึดครอง กระทรวงโภชนาการและการเกษตรแห่งสหพันธ์ได้ถูกก่อตั้งในปี ค.ศ. 1949 ในฐานะที่เป็นผู้สืบทอดในสหพันธ์สาธารณรัฐเยอรมนี
เขตชูโอ (โคเบะ)

เขตชูโอ  เป็นหนึ่งในเก้าเขตของนครโคเบะ จังหวัดเฮียวโงะ ประเทศญี่ปุ่น ถือเป็นศูนย์กลางการพาณิชย์และสิ่งบันเทิงของเมือง เป็นที่ตั้งของศาลาว่าการนครโคเบะ รวมถึงท่าอากาศยานโคเบะ มีขนาดพื้นที่ทั้งสิ้น 28.46 ตารางกิโลเมตร ณ วันที่ 31 มกราคม ค.ศ. 2012 เขตชูโอมีจำนวนประชากร 127,602 คน 74,814 หลังคาเรือน เขตชูโอจัดตั้งขึ้นเมื่อ ค.ศ. 1980 จากการรวมเขตฟูกิไอ  กับเขตอิกูตะ  เข้าด้วยกัน
สถานกงสุลใหญ่ปานามาในโคเบะตั้งอยู่บนชั้น 8 ของอาคารโมริยามะในเขตชูโอ นอกจากนี้ ยังเป็นที่ตั้งสำนักงานใหญ่ของบริษัทซูมิโตโม รับเบอร์ อินดัสทรี บริษัทผลิตยางรถยนต์ระดับโลก, ซิสเม็กซ์ คอร์ปอเรชัน บริษัทผลิตอุปกรณ์การแพทย์ระดับโลก และทีโอเอ คอร์ปอเรชัน บริษัทอุปกรณ์อิเล็กทรอนิกส์